Veliko interesovanje izvođača radova za Koridor 10 – Nadlanu.com\nVeliko interesovanje izvođača radova za Koridor 10\nPIROT, 23. septembra 2009. (Beta) - Direktor Javnog preduzeća Koridor 10 Nenad Ivanišević izjavio je u sredu u Pirotu da očekuje da će do kraja godine biti potpisan ugovor sa izvođačem radova za izgradnju zaobilaznice oko Dimitrovgrada na Koridoru 10, a radovi početi u januaru iduće, 2010. godine.\n"Nadamo se da ćemo do 2012. godine moći da auto-putem stignemo od Pirota do Dimitrovgrada i granice Bugarske. Cilj je da se radovi od Pirota do Dimitrovgrada završe u isto vreme kada i zaobilaznica oko Dimitrovgrada", rekao je Ivanišević novinarima.\nUgovor o kreditu sa Svetskom bankom za finansiranje izgradnje zaobilaznice oko Dimitrovgrada u dužini od oko kilomatara je potpisan jula, a ove nedelje i ugovor sa Evropskom bankom za obnovu i razvoj o kreditu za izgradnju deonice Pirot-Dimitrovgrad i Crvena Reka-Čiflik ukupne dužine oko 30 kilometara.\n"Ostalo je da se dogovorimo sa Evropskom investicionom bankom za preostale deonice i time je kompletna finansijska konstrukcija zaokružena", rekao je Ivanišević.\nUkupna vrednost izgradnje autoputa od Niša do Dimitrovgrada na Koridoru 10 procenjena je na 795 miliona evra.


SRBIJA 4.0 – Budućnost koja se ne sme propustiti\nAutor: MITROVIĆ RADIVOJE\nKB broj: 33093\nAutor: Radivoje Mitrović\nProf. dr Dragan Đurđanović\nPred čitaocem je jako zanimljiva knjiga, koja kroz seriju tekstova, na logičan i ubedljiv način, daje presek stanja, kontekst i trenutnu poziciju Srbije u novoj industrijskoj (r)e voluciji – koja svakoga dana sve više i više utiče na živote svakog od nas. Ono što je jako važno, jeste da nam ovaj presek stanja dolazi iz iskustva i znanja jednog izvanrednog inženjera, ali i iskusnog lidera, dobro upoznatog sa celokupnom paletom okolnosti i izazova u kojima se naša zemlja trenutno nalazi – od obrazovno-tehničkih, preko ekonomskih, pa sve do političkih.\nTa jedinstvena i neprocenjiva perspektiva jeste nešto što je preko potrebno, pogotovo kada je u pitanju razumevanje najvažnijih aspekata Industrije 4.0, kao jednog od ključnih pokretača promena u svetu danas. Samo na osnovu jednog tako dubokog razumevanja, moguća je i spoznaja naših ličnih, ali i kolektivnih i nacionalnih, mogućnosti, u zaista fundamentalno drugačijem svetu, koji jako brzo nastaje oko nas.\nSerija tekstova, koja je pred nama, nudi kvantitativne činjenice i logične argumente, na osnovu kojih je moguće (i potrebno!) donositi strateške odluke, umesto odluka na osnovu želja i emocija, što često dovodi do grešaka, pogotovo u našoj sredini. Ono što je možda još važnije, a nije tako očigledno na prvi pogled, jeste da je ova knjiga jedno jako inspirativno i ohrabrujuće štivo.\nProfesor dr Radivoje Mitrović nudi svoju viziju uspešnog društva, u kome sprega obrazovanja, privrede i države stvara i upošljava kreativni ljudski potencijal, kao najvredniji kapital modernog sveta. Takođe, on predočava da je, čak i u ovakvim okolnostima, itekako moguće da se na ša malena Srbija, sa svojim ograničenim resursima i nesrećnim nasleđem skorije istorije, uspešno takmiči i napreduje.\nTaj argumentovani optimizam, koji prožima ovu knjigu i oseća se u svim tekstovima prof. dr Radivoja Mitrovića, može se sažeti u jednom citatu na koji će čitalac naići u ovoj knjizi – „Narod koji je svetu podario Teslu, Pupina, Milankovića i druge velikane nije mali i ne sme da uzmiče ili da sumnja u sebe”. Upravo taj inspirativni ton, uz mnoštvo važnih podataka, informacija i ideja, daje veliku vrednost ovoj knjizi – u šta će se uvaženi čitalac svakako i lično uveriti.\nREČNIK POJMOVA LIKOVNIH UMETNOSTI I ARHITEKTURE, I tom: A-Đ Zasigurno jedno od najvažnijih i..\nKada je sredinom avgusta 1921. godine preminuo stari srpski kralj Petar I K..\nAGRESIVNOST I NASILJE U SPORTU..\nMOBING KAO OBLIK SAVREMENOG N...\nMOBING KAO OBLIK SAVREMENOG NASILJA – pojam, oblici, posledice U knjizi koja ..\n1. izdanje – 2016. godina GRANICE REALIZMA – Biblioteka „NOVA DELA“ - Kornelije Kvas ..\nČOVEK KAO ANIMAL SYMBOLICUM Pred čitaocima je izuzetno delo, plod višedecenijskog rada profesora d..\nTagovi: srbija, obrazovanje, budućnost, razvoj, tehnologija


MOD: Ekspertski tim Sekretarijata za odbranu SAD-a obučava za zaštitu crnogorskog sajber prostora\nDatum objave: 02.10.2018 15:19 | Autor: mod\nU skladu sa bilateralnom saradnjom između Ministarstva odbrane Crne Gore i Sekretarijata za odbranu Sjedinjenih Američkih Država, u toku je posjeta ekspertskog tima iz oblasti sajber bezbjednosti, koji je stigao u Crnu Goru sa ciljem davanja podrške jačanju sajber kapaciteta Vlade Crne Gore, Ministarstva odbrane i Vojske Crne Gore.\nRiječ je o nastavku saradnje dvije zemlje na polju odbrane, sa posebnim fokusom na razvoj sajber kapaciteta, što će pomoći Crnoj Gori da na kvalitetan način, zajedno sa ostalim učesnicima, brine o zaštiti nacionalnog sajber prostora i da kao zemlja članica NATO bude sposobna da pruža podršku u okviru članstva i participira u zajdničkim poduhvatima.\nKolege iz SAD pružaju podršku našim ekspertima, kroz organizovanje zajedničkih vježbi, obučavanje kadrova, davanje preporuka i razmjenu informacija, što je od posebne važnosti. Ove vježbe su veoma značajne za MO i VCG, u smislu podizanja nivoa znanja i kvaliteta obavljanja budućih poslova u domenu sajber odbrane. Na ovaj način, Crna Gora će biti u stanju da u sajber prostoru koji je prepoznat kao četvrti vojni domen, pruži dodatnu podršku svojim partnerima u NATO savezu, sa kojima već sarađuje na vojnom planu slanjem svojih vojnika na niz međunarodnih misija.\nTakođe, prethodne sedmice Podgorica je bila domaćin međunarodnog seminara “Cyber Endeavor 3“, koji je VCG organizovala u saradnji sa Komandom Oružanih snaga SAD u Evropi – USEUCOM i instruktorima iz Nacionalne garde države Mejn.\nObzirom da će se u okviru Ministarstva odbrane i Vojske Crne Gore u narednom periodu formirati organizacione jedinice za sajber odbranu i odgovore za kompjuterske incidente, koje će voditi brigu o sajber bezbjednosti, intenziviranje saradnje je od izuzetne važnosti, jer podiže nivo sajber sposobnosti i informacionih tehnologija.


“Evropska nedelja mobilnosti” u Mionici | Kolubarske\nEvropska nedelja mobilnosti u Mionici (foto: Željko Maksić)\n“Evropska nedelja mobilnosti” u Mionici\nMionica se ove godine po prvi put uključila u manifestaciju "Evropska nedelja mobilnosti". Tema ovogodišnje kampanje, čiji je slogan "Pešačite sa nama", je bezbedno pešačenje i vožnja bicikla.\nU osnovnoj školi "Milan Rakić" održano je predavanje o bezbednom kretanju u saobraćaju, a mališanima su podeljeni fluoroscentni zaštitni prsluci. Kolona učenika predvođena saobraćajcem došla je do pešačkog prelaza gde im je demonstrirano sve ono što su naučili u učionici.\nNa trgu ih je sačekao predsednik opštine Mionica Boban Janković. On je građane podsetio da je važno brinuti o bezbednosti dece, a mališanima je uručio poklon rančeve.\nBoban Janković i mališani (Foto: Željko Maksić)\nMioničanin biolog Peca Petrović, u pratnji svog ljubimca Lale, održao je najmlađima predavanje na temu ekologije u okviru performansa "4 noge zdravije od 4 točka" o značaju očuvanja životne sredine i negovanju vrednosti prijateljstva.\nManifestaciju "Evropska nedelja mobilnosti", koja se obeležava svake godine od 16. do 22. septembra, organizovali su opština Mionica, Crveno krst Mionica i Stalna konferencija gradova i opština.\nCilj "Evropske nedelje mobilnosti" je da se promotivnim manifestacijama i sprovođenjem makar jedne trajne mere održive urbane mobilnosti učini napor da se smanji korišćenje putničkih automobila i poboljšaju uslovi za javni saobraćaj, kretanje biciklista i pešaka.\nGIK potvrdila Pre 5 sati 18 minuta\nValjevo Pre 9 sati 38 minuta\nZa učenike osnovnih i srednjih škola Pre 1 dan 6 sati


Tag / Biciklista / Vesti online\nNiš: Preminuo dečak kog je udario auto\nU Kliničkom centru u Nišu danas je preminuo dečak od posledica povreda koje je zadobio pre dve nedelje kada ga je, dok je vozio bicikl, udario automobil, javio je Blic.\nNesreća u Nišu, poginuo biciklista\nNišu je večeras stradao biciklista nakon što ga je udario automobil u Knjaževačkoj ulici.\nČuveni Britanac pao, povredio se, ali nije hteo da odustane (VIDEO)\nBritanski biciklista Mark Kavendiš imao je nesreću na trci "Tireno-Adriatiko" u Toskani, u Italiji.\nVrelina na biciklu\nBiciklom stigao u zavičaj\nAleksa Tešić (56) je posle devet dana vožnje biciklom iz Švajcarske preko Austrije, Slovenije i Hrvatske, stigao u rodnu Veliku Ilovu, kod Prnjavora u Republici Srpskoj.\nENERGYVOICE.COM, B92.net 0 komentara\nKieran Kraford, samozaposleni konsultant za životnu sredinu iz Gartdija kod Aberdina u Škotskoj, odlučio je da se spakuje i da krene na put po Evropi. Ovaj 32-ogodišnjak proveo je 56 dana na...\nDumulan osvojio 100. "Điro"\nJubilarni 100. “Điro d’ Italija” osvojio je holandski biciklista Tom Dumulan i to tako što je u poslednjoj etapi “presvukao” Kolumbijca Naira Kintanu.\nStravičan pad bicikliste na "Điru" (VIDEO)\nBiciklista Astane Tanel Kangert doživeo je težak pad u 15. etapi trke “Điro d Italija” koja je vožena u nedelju.


02.09.2019 u 15:55\nPonovo odložen početak suđenja za fantomsku firmu „Asomakuma”\nPočetak suđenja u procesu protiv Dragoslava Joksimovića (56) optuženog da je 2010. godine otvorio fantomsku firmu za pranje para falsifikovanom ličnom kartom na ime brata predsednika Srbije, Andreja Vučića, odložen je danas u Višem sudu u Beogradu. Suđenje je odloženo za novembar zbog izostanka sudije, a u maju je odloženo na zahtev odbrane radi dostavljanja transkripta i drugih procesnih razloga. U ovom procesu, pored Joksimovića, optuženo je još 17 okrivljenih koji se takođe terete da su osnivali fantomske firme za pranje para. Nakon otkrivanja ove prevare, Privredni sud u Beograd je po tužbi Andreja Vučića poništio osnivanje „Asomakuma”, pošto je utvrđeno da je reč o neregularnoj firmi osnovanoj na osnovu falsifikovane lične karte, a što je potvrđeno grafološkim veštačenjem,\n23.08.2019 u 15:40\nEU sprema nove mere za trgovinski rat protiv Amerike\nARLINGTON – Evropska unija je sačinila „agresivan” trgovinski plan pomoću kojeg će se suprotstaviti protekcionističkim merama američkog predsednika Donalda Trampa i američkim tehnološkim gigantima poput Gugla, Epla, Amazona, Majkrosofta i Fejsbuka, piše američki list „Politiko”. U dokumentu na 173 stranice, zvaničnici Evropske komisije pozivaju i predsednicu te institucije, Ursulu fon der Lejen, da osnuje Fond za budućnost koji bi uložio 100 milijardi dolara u akcije „najperspektivnijih” evropskih kompanija. Prema tom planu, cilj je da Evropa postane direktni konkurent američkim i kineskim tehno divovima koji trenutno dominiraju na globalnom tehnološkom tržištu, i za kojima evropske firme decenijama zaostaju. Pored najvećih američkih tehnoloških kompanija, evropski zvaničnici\n04.06.2019 u 10:04\nKompanija „Nefa” obećala kupcima obeštećenje\nKupci nameštaja ruske kompanije „Nefa”, koji su robu platili ali im nije isporučena, biće obeštećeni, navodi se u saopštenju koje je juče poslala ta firma. Podsetimo, ona je pre desetak dana prestala da posluje u Srbiji. Potrošači su pozvani da najpre prijave svoja potraživanja preko kol centra ove kompanije uz obećanje da će ih zaposleni naredne sedmice kontaktirati i ponuditi im rešenje. – Operateri u našem kol centru u ponedeljak, 3. juna, počeli su da prikupljaju podatke o kupcima koji su platili a nisu dobili nameštaj, navodi se u dopisu koji je potpisao Vitalij Sergejev, direktor „Holodeksa” u okviru koje je poslovala „Nefa”. Ističe se da je ta kompanija „zbog događanja u poslednjim danima poslovanja prinuđena da obnovi podatke kako bi osigurala da svi kupci budu\n25.05.2019 u 18:24\nAko ne uzmu subvencije mogu da odu bez pozdrava\nRuska firma za proizvodnju nameštaja „Spilit”, koja je tokom vikenda, napustila zakupljene pogone kompanije „Jumko” odnevši čak preko noći sve mašine, ne mora nikome da polaže račune zašto je to uradila. Državi oličenoj u centralnoj vlasti sigurno ne, jer ruski investitor nije došao u Vranje preko Ministarstva privrede, niti je bilo kada konkurisao za neke subvencije. Ostaje da se vidi da li su radnicima ostali dužni plate, što bi značilo da za njih nisu plaćeni porezi i doprinosi, pa po tom osnovu postoji dug. Kod njih je radilo između 250 i 300 radnika. „Spilit” već dve godine plaća zakup za oko 8.000 kvadrata u „Jumku”, a do danas nisu pokrenuli proces za prekid tog zakupa\n23.05.2019 u 12:46\nRuska firma nestala preko noći\nVRANjE – Rukovodstvo Vranja iznenađeno je odlukom kompanije „Spilit” da takoreći preko noći iznese mašine iz proizvodnih hala i nestane iz ovog grada, izjavio je za Tanjug pomoćnik gradonačelnika Vranja za privredu Nenad Veličković. „Spilit” je ruska firma koja je u Vranje stigla 2017. godine i počela proizvodnju nameštaja u zakupljenim pogonima Jumka. „Rukovodstvo grada je iznenađeno odlukom da je ova ruska kompanija takoreći preko noći iznela mašine iz svojih proizvodnih hala i nestala”, kaže Veličković, prenosi Tanjug. Veličković kaže da gradska vlast na svaki način pokušava da stupi u kontakt sa rukovodstvom Spilita ali da na njihove pozive niko ne odgovara. Prema njegovim rečima, gradska vlast je ranije imala odličnu saradnju i dobre kontakte sa ljudima iz\n06.04.2019 u 17:15\nAtlas grupa u Vašingtonu pokreće tužbu protiv Crne Gore\nPODGORICA – Atlas Grupa, u vlasništvu odbeglog crnogorskog biznismena Duška Kneževića, pokrenuće tužbu protiv države Crne Gore u Vašingtonu zbog odluke crnogorske Centralne banke o uvođenju stečaja u Atlas banci, i tražiće 500 miliona evra odštete. „U cilju zaštite svojih investicija, Atlas Grupa će protiv države Crne Gore podneti tužbu pred međunarodnom Vašingtonskom konvencijom za zaštitu stranih investicija, za naknadu celokupne učinjene štete, koja je već oko 500 miliona evra”, navodi se u saopštenju te grupe, a prenosi portal CdM. Crna Gora je u obavezi da štiti strane investicije prema međunarodno preuzetim obavezama, napominje se i dodaje da „ponašanje državnih organa Crne Gore jasno ukazuje na više nego ozbiljne propuste i protivpravno delovanje u pogledu svih aktivnosti\n06.04.2019 u 16:28\nGrađani veći dobrotvori od kompanija\nGrađani Srbije i kompanije donirali su u prethodnoj godini 27,3 miliona evra za humanitarne svrhe i učestvovali u ukupno 2.773 dobrotvorne akcije. Posebno ohrabruje činjenica da su naši sugrađani bili darežljiviji od firmi i donirali više od 11 miliona evra za opšte dobro, pokazuje istraživanje Fondacije „Katalist Balkans”, koja čini deo Koalicije za dobročinstvo i koja već šestu godinu zaredom objavljuje izveštaje o filantropiji. – U Srbiji se dobročinstvo konstantno razvija, a naše analize pokazuju da se, nakon velikog rasta u 2017. godini, ukupno donirani iznos stabilizovao na oko 27 miliona evra. Iako ne postoje precizni podaci koji je način darivanja najčešći, stiče se utisak da su najpopularnije donacije preko SMS-a ili žiro-računa, a analiza donacija jasno pokazuje da su naši\n16.03.2019 u 16:01\nDobro je kada su firma i vrtić na istoj adresi\nDa li je neki marketinški stručnjak savetovao političare da popularnost raste ukoliko obećavaju da će u Srbiji firme otvarati vrtiće? S obzirom na učestalost ovih obećanja, to je vrlo moguće. Ideja prema kojoj se firme i obdaništa nalaze na istoj adresi navedena je još pre dvanaest godina u Strategiji za podsticanje rađanja, a onda su je sporadično spominjali političari. Tako je na sva zvona 2014. godine tadašnji menadžer grada Beograda Goran Vesić najavio da će se vrtići otvoriti u svim javnim preduzećima koja imaju više od 1.000 zaposlenih. Roditelji čije su se radne knjižice tada nalazile u Gradskoj čistoći, Beogradskim elektranama, GSP-u... za medije su ovu najavu komentarisali sa oduševljenjem. Šta o tome misle danas, kada nijedno od pompezno najavljenih sedam beogradskih


► U udaru izraelskog drona ubijen Sirijac povezan sa libanskim Hezbolahom\nGrupu kojoj je pripadao osnovao je pre šest godina libanski ekstremistički Hezbolah da pokreće operacije na Golanskoj visoravni koja je većim delom pod aneksijom Izraela.\nPredvodio ju je član Hezbolaha Samir Kantar do decembra 2015. godine, kada je ubijen kraj Damaska.\nTa šiitska proiranska organizacija optužila je Izrael za njegovo ubistvo.\nIzrael nije preuzeo odgovornost za današnji udar u kome je poginuo Sirijac Imad Tavil iz sela Hadar, navodi Frans pres, pozivajući se na lokalne izvore.\nSirijska zvanična novinska agencija Sana je izvestila međutim o smrti civila nakon što je izraelski dron gađao njegovo vozilo.\nHezbolah se bori u Siriji na strani sirijskog predsednika Bašara Asada od 2013. godine.\nOd početka sukoba u Siriji Izrael je izveo stotine udara na Asadove vojne pozicije, te pozicije njegovih saveznika Irana i Hezbolaha,dva svoja velika neprijatelja


Maja Srndović - Srbijašume | Alumni asocijacija Univerziteta Singidunum Maja Srndović - Srbijašume | Alumni asocijacija Univerziteta Singidunum\nMoje ime je Maja Srndović, rukovodilac sam Odeljenja za plan i analizu Sektora za razvoj i međunarodnu saradnju Javnog preduzeće za gazdovanje šumama „Srbijašume“.\nNakon uspešno završenog Poslovnog fakulteta na Univerzitetu Singidunum i stečenog zvanja diplomiranog ekonomiste u julu 2010. godine, postala sam deo Evropskog šumarskog instituta u okviru Internacionalog master programa na engleskom jeziku i 2012. godine stekla zvanje master inženjera šumarstva-oblast šumarska politika i ekonomika. Od 2012. do 2014. godine bila sam deo Ministarstva poljoprivrede i zaštite životne sredine i obavljala poslove planiranja i implementacije budžeta Uprave za šume. Od jula 2014. godine nalazim se na poziciji rukovodioca Odeljenja za plan i analizu, Javnog preduzeća za gazdovanje šumama „Srbijašume“. Takođe sam student doktorskih studija Šumarskog fakulteta, Univerziteta u Beogradu.\nStečeno obrazovanje na osnovnim studijama Poslovnog fakulteta u Beogradu Univerziteta Singidunum iskoristila sam na najbolji mogući način jer sam već na poslednje dve godine studija pokazala interesovanje u oblastima računovodstva i revizije. Obrazovanje koje se stiče na osnovnim studijama Univerziteta Singidunum omogućava studentima da se usko specijalizuju u skladu sa oblastima interesovanja prateći zahteve tržišta, kako bi znanje kojima raspolažu moglo da bude upotrebljeno na najbolji mogući način. Istraživanja koje sam sprovela u diplomskom i master radu usko su vezana za analizu finansijskh izveštaja i danas najveći deo posla posvećujem upravo širenju znanja iz navedene oblasti. Postignut uspeh na osnovnim studijama omogućio mi je i nastavak daljeg školovanja kako na master tako i na doktorskim studijama te sam mišljenja da mi je obrazovanje na Univerzitetu Singidunum svakako olakašalo dalje napredovanje u karijeri.\nJavno preduzeće za gazdovanje šumama „Srbijašume“ osnovano je 1991. godine sa ciljem da integralno gazduje šumama i upravlja zaštićenim prirodnim dobrima i lovištima u skladu sa principima održivog šumarstva i profitabilnosti, uz povećanje šumovitosti i unapređenje postojećeg šumskog fonda Republike Srbije. Preduzeće zapošljava preko 3200 radnika u okviru koga posluje 20 delova preduzeća.\nOdeljenje za plan i analizu, u okviru Sektora za razvoj i međunarodnu saradnju, vrši izradu Godišnjeg programa poslovanja kao jednog od najvažnijih dokumenata Preduzeća. Tim u kome radim čine mladi i energični ljudi te uspešno obavljamo poslove izrade proizvodno-finansijskog plana Preduzeća, plana nabavki, plana investicija kao i izradu izveštaja i analiza navedenih planova. Funkcija poslovnih planova jeste i kontrola poslovanja preduzeća. Upoređivanjem planskih ciljeva i ostvarenih rezultata dobija se realna slika Preduzeća, dok se praćenjem i analizom ekonomskih procesa osigurava analitička osnova za reviziju i izmenu planova.\nOdgovornost koju nosi pozicija na kojoj se nalazim je svakako značajna, ali izazove je moguće uspešno savladati ako ste spremni na stalno učenje, deljenje znanja, ulaganja u timski rad i odricanja radi daljeg napredovanja.\nIntervjue sa uspešnim diplomcima Poslovnog fakulteta u Beogradu, Univerziteta Singidunum objavljivaćemo u narednom periodu na sajtu fakulteta i Centra za razvoj karijere. Ukoliko želite da podelite sa nama Vaše poslovne uspehe pišite nam na alumni@singidunum.ac.rs.


Stopa nezaposlenosti u Srbiji će uskoro biti ispod 10 odsto zahvaljujući velikom broju stranih i javnih investicija, ali i podršci države domaćim investitorima, izjavio je danas ministar finansija Siniša Mali.\nMali je, tokom rasprave o amandmanima na predloženi budžet za 2020. i podnetim amandmanima, rekao da je politika vlade od 2014. usmerena ka smanjenju nezaposlenosti.\n"Cilj je bio da u što kraćem periodu zaposlimo što više ljudi u Srbiji", kazao je Mali i podsetio da je prema podacima Republičkog zavoda za statistiku nezaposlenost sa 25,9 odsto u 2013, kada je svaki četvrti gradjanin bio je bez posla, smanjena na oko 10 odsto.\nMali očekuje da će se vrlo brzo da ići na jednocifrenu stopu nezaposlenosti.\nNaveo je da je u proteklih par godina otvoreno više od 400.000 ili 500.000 novih radnih mesta, što govori u prilog uspešnosti politike Vlade Srbije kada je reč o podršci investicijama.\n"Ne postoji razlika između domaćih i stranih investitora po pitanju podrške od strane države", napomenuo je Mali.\nObjašnjava da je na početku reformi više bilo radno intenzivnih projekata, koji s zapošljavali više ljudi u odnosu na vrednost investicije, dok se sada to menja i ide se ka kapitalno intenzivnim projektima, u kojima se ulaže u fabrike po 50 ili 60 miliona evra i one imaju posle izvoz od 200 - 300 miliona evra, a zapošljavanju svega oko 50 ili 70 radnika.\nMali ističe da je cilj da se privlače i jedne i druge investicije i podsetio da je Fajnenšl tajms prošle godine rangirao Srbiju na mesto broj jedan po privlačenju stranih direktnih po glavi stanovnika, pošto smo imali 107 projekta vrednih 5,8 milijardi dolara.\n"Ove godine imamo 40 odsto više u prvih osam meseci nego prošle godine. To sve čini našu stopu nezaposlenosti nižom i umanjuje naš javni dug. Takođe, stopa nezaposlenosti među mladima se prepolovila poslednjih godina".\nKako kaže, ide se na sve više javnih investicija, gradi se saobraćajna infrastruktura, a Nacionalni investicioni plan predvidja još 10 ili 12 milijardi evra u infastrukturu u narednih četiri ili pet godina.\nPoslanik Aleksandar Ssešelj iz SRS prethodno je kritikovao to što država daje velike subvencije stranim investitorima, što je predvidjeno i predlogom budžeta za 2020.\nKaže da se daje i do 10.000 ili 15.000 evra po radnom mestu stranim investitorima, koji posle isplaćuju radnicima najčešće minimalnu platu.\n"Tako će 750 miliona evra u sledećem turnusu biti izdvojeno za te subvencije. To je pogubno za domaće privrednike", smatra Šešelj.\nOn ističe da velike strane kompanije, kao što je Fijat u Kragujevca, kada zaposle veliki broj ljudi imaju ucenjivački potencijal i ucenjuju državu tražeći ustupke, kao što je radio Fijat u prethodnom periodu.\nNaglasio je da vlada dovodi strane investicije zato što daje najviše po radnom mestu, to jest privlači investitore uz maksimalne troškove, iako je mogla vlada i sama da uloži u te fabrike i sama to radi.\n"Koliko ljudi danas prima prosečnu platu od 500 evra, najveći broj ljudi prima 300 evra", dodao je on i istakao da nije tačna računica vlade da ako pola gradjana jede meso, a pola kupus, "da u proseku gradjani jedu sarmu".\nMali je zapitao Šešelja da li se zalaže za to da građani u Kragujevcu ostanu 1.500 radnih mesta.\nMinistar je istakao je oštra borba na tržištu u automobilskoj industriji i da se stalno zatvaraju i otvaraju fabrike ili udružuju sa drugima, kao i da se Vlada Srbije na svaki način bori da ljudima obezbedi posao.\nKazao je da je, na primer, kineska kompanija pre mesec dana preuzela Ikarbus koji će biti njihov evropski centar za proizvodnju elektricncih autobusa.\n"Za Meitu u Obrenovcu su rekli pojedini mediji da neće tu raditi ni 700 ljudi, a sada radi izmedju 2.500 ili 3.000 ljudi".\nIstiče da ekonomija nije tako jednostavna stvar i da svaka zemlja podržava investicije i kao primer naveo američki Boing koji je iako jedna od najvećih kompanija na svetu, dobila od američke vlade 227 miliona dolara subvencija i to u godini kada su otpustili oko 6.000 radnih mesta.\n"Tako da apsolutno treba podržati investitore i boriti se za radna mesta. Od toga nećemo odustati, sve države to rade", poručio je Mali.


Grubješić: EU nas nije zaboravila, moraju da izvuku pouke\nNačin na koji EU odgovara na krizu sa korona virusom, oblikovaće budućnost same Unije, ocenjuje Suzana Grubješić iz Centra za spoljnu politiku i poručuje da EU nije zaboravila Zapadni Balkan, ali da moraju da izvuku i pouke i lekcije iz ove situacije.\n"Ukoliko deluje energično, odlučno, ukoliko uspe da koordinira države članice, ima šanse >> Pročitaj celu vest na sajtu Radio Televizija Vojvodine << da iz svega izađe jača. Ključni problem je što EU i Evropska komisija i druge zajedničke institucije imaju mnoge nadležnosti u trgovini, politici konkurencije, ali vrlo malo u zdravstvu", objašnjava Grubješić za Tanjug.\nKako kaže, zdravstvom se bave nacionalne vlade i tako su se u početku i ponašale  da mi imamo zalihe, pa ćemo nakon toga pomoći drugima.\nZemlje članice su, kaže, odmah počele sa stvaranjem zaliha, zabranile su izvoz, i tek su 18. marta ukinule tu zabranu, a potom je Nemačka počela da donira opremu Italiji.\n"Sada već vidimo da su Nemačka i Francuska donirale više medicinske opreme nego Kina, ali su slike koje pokazuju kako Kina šalje i lekare i opremu Italji imale snažan uticaj na percepciju Italijana kako im je Evropska unija okrenula leđa", navodi ona.\nGrubješić je podsetila da se pre 12 godina za vreme svetske ekonomske krize dugo čekalo na reakciju Evropske centralne banke i svaka država je tada spašavala svoje banke, a onda se, kaže, shvatilo da je za rešenje potrebna Evropa.\n"Nadam se da će sada biti tako i da će se pokazati potreba za jednom zajedničkom akcijom protiv pandemije", kazala je Grubješić i dodala da je u tom smislu EK donela niz mera.\nKako je napomenula, Evropska centralna banka je stavila na raspolaganje 750 milijardi evra za otkup državnih i korporativnih akcija, Evropska investiciona banka mobiliše 40 milijardi evra (za subijanje posledica) aktiviran je mehanizam civilne zaštite gde se prikuplja medicinska oprema, a pravo na korišćenje ima i Srbija, ističe Grubješić.\nTakođe, usvojen je, kaže, paket pomoći za Zapadni Balkan u vrednosti od 410 miliona evra, a za Srbiju je to 94 miliona evra.\n"Neki mehanizmi koje smo očekivali se sada aktiviraju i sredinom aprila će EU imati neku izlaznu strategiju, odnosno ministri finansija će predložiti finansijske instrumente kako bi se razmišljalo o periodu posle. To je isto jedno od ključnih pitanja ove ljudske priče i borbi za živote ljudi i za zdravlje", rekla je ona.\nPrema njenim rečima, crne su prognoze što se tiče povratka recesije i velike ekonomske krize tako da to je ono čime će se u budućnosti baviti, a usput, napomije, vidi se da tinjaju sukobi interesa među članicama, da su jasne podele na istok, zapad, sever, jug, tu je i suptilno geostrateško pozicioniranje Rusije i Kine\n"Baš kao i u slučaju Zapadnog Balkana prostor u kome EU ne deluje osvajaju ga drugi i tu nema nikakve dileme", rekla je Grubješić.\nOna takođe kaže i da EU nije zaboravila Zapadni Balkan ni u ovoj teškoj situaciji, imajući u vidu da su Albanija i Severna Makedonija dobile zeleno svetlo za otpočinjanje pregovora, sa zakašnjenjem, ali su ga dobili. To je, kaže, poruka za ceo Zapadni Balkan."\nNisu nas zaboravili, ali moraju da izvuku i pouke i lekcije. Ukoliko oni nisu tu prisutni biće prisutan neko drugi", navela je Grubješić.\nSmatra da građani Srbije znaju ko je pomagao u poslednjih 20 godina, pa i ko je najviše uložio u srpsko zdravstvo kroz donacije i povoljne kredite, navodeći da je ta pomoć EU iznosila oko 450 miliona evra.\n"Mislim da je to građanima jasno, ako nije, treba stalno ponavljati. Računam da će EU i dalje nastaviti to da radi", kaže Grubješić, ali napominje i da nije prigodan trenutak da se razmišlja ko je dao više.\n"Treba da budemo zahvalni svima što su nam pomogli, Kini koja je prva reagovala i koja je globalni lider u borbi protiv pandemije i tu nema nikakve dileme, tako da mislim da takmičenje brojevima ne igra ulogu", navela je Grubješić.


Pokret Oslobodjenje organizovao pomen Draži Mihailoviću i porodici Romanov\nBeta 17. jula 2021. 14:30\nPokret „Oslobodjenje“ organizovao je danas u crkvi Svetog Save na Vračaru pomen oficiru u vodji Jugoslovenske vojske u otadžbini Dragoljubu Draži Mihailoviću i njegovim saborcima, povodom 75 godina od njegove smrti.\n„I Dražu, i Romanove usmrtio je komunistički režim, te su oni mučenici totalitarne vlasti, ali su i simboli slobode i najčistijeg rodoljublja“, rekao je predsednik pokreta „Oslobodjenje“ Mladjan Djordjević.\nOn je takodje ocenio da je „sramota“ što se dan smrti Mihailovića ne obeležava.\n„Posebno je sramotno, ako imamo u vidu da su oba antifašistička pokreta izjednačena, a da je Draža prvi ustanik protiv nacizma i fašizma u Evropi“, dodao je Djordjević.\nPredstavnici pokreta su takodje položili venac na spomenik Dragoljubu Mihailoviću u Lapovu, jednom od mesta koje je trg nazvalo u njegovu čast, gde je takodje organizovan pomen.\nSrpska pravoslavna crkva danas obeležava praznik carskih mučenika iz porodice Romanov, koje su boljševici streljali na današnji dan 1918. godine, koje je Ruska pravoslavna crkva kanonizovala 2000. godine.


Misija OEBS u Srbiji proglašava dobitnike nagrade „Ličnost godine“ za 2012. godinu | OSCE\nPočetna strana Novosti Vest i saopštenja Misija OEBS u Srbiji proglašava dobitnike nagrade „Ličnost godine“ za 2012. godinu\nBEOGRAD, 12. decembar 2012. godine – Misija OEBS u Srbiji dodeliće nagradu ,,Ličnost godine“ na današnjoj svečanoj ceremoniji u Beogradu, kako bi prepoznala doprinose u borbi protiv korupcije, medijskoj reformi, reformi policije i zaštiti i unapređenju ljudskih prava.\nDobitnici ovogodišnje nagrade su neki od vodećih javnih službenika iz Ministarstva finansija i Ministarstva unutrašnjih poslova, kao i direktor novinske agencije. Misija je ove godine donela i posebnu odluku da dodeli posthumno priznanje osnivaču Beogradskog centra za ljudska prava, za životnu predanost procesu unapređenja ljudskih prava.\n„Svaki od dobitnika dao je svoj značajan doprinos procesu reformi u Srbiji. Važno je dodeliti javno priznanje njihovom izvanrednom angažovanju i nagraditi ih zbog podrške vrednostima koje zemlje članice OEBS-a dele, kao i zbog njihove aktivne podrške radu Organizacije u zemlji,“ rekao je ambasador Peter Burkhard, šef Misije OEBS u Srbiji.\nAleksandar Vujičić, direktor Uprave za sprečavanje pranja novca, za predanost i profesionalni doprinos u stvaranju jednog od najefikasnijeg sistema za sprečavanje pranja novca u regionu.\nZoran Sekulić, direktor novinske agencije Fonet, za predanost i profesionalni doprinos u izradi Medijske strategije Srbije i promovisanju principa slobode informisanja.\nDražen Maravić, šef Biroa za strateško planiranje MUP-a Srbije, za aktivnu ulogu u izradi i usvajanju Razvojne strategije MUP-a za period od 2011. do 2016. godine, koja je ključni dokument u procesu reforme policije u Srbiji.\nProfesoru Vojinu Dimitrijeviću, osnivaču Beogradskog centra za ljudska prava dodeljuje se posthumno priznanje za životnu predanost unapređenju ljudskih prava i doprinos definisanju mandata Misije OEBS u Srbiji.\nSedmi uzastopni put nagrada ,,Ličnost godine“ odaje priznanje istaknutim pojedincima koji su svojim radom doprineli daljem razumevanju i negovanju vrednosti OEBS-a u Srbiji.


Niška televizija » Vredna donacija stigla iz Australije (VIDEO)\nVredna donacija stigla iz Australije (VIDEO)\nObjavljeno 19.06.2014. 11:17\nZahvaljujući donatorskoj večeri u Melburnu, Odeljenje za grudnu hirurgiju niškog Kliničkog centra dobiće aparat za video asistiranu torakoskopiju. Ovaj aparat vredan oko 24.000 dolara, koji će biti dopremljen sredinom jula, prema rečima donatora, trebalo bi da bude samo prva u nizu pomoći koja će iz Melburna stići u Niš.\nLepe vesti za niški Klinički centar, koje stižu iz daleka, i to čak iz Australije. Novoosnovano humanitarno udruženje „Spas“ iz Melburna organizovalo je prvu donatorsku akciju, namenjenu prikupljanju sredstava za kupovinu opreme za video asistiranu torakoskopiju na odeljenju grudne hirurgije Kliničkog centra u Nišu. Na humanitarnoj večeri žene iz udruženja uspele su da prikupe dovoljno novca za kupovinu ovog aparata, koji bi u Niš trebalo da bude dopremljen sredinom jula meseca.\nNa grudnoj hirurgiji niškog Kliničkog centra kažu da je reč o vrlo važnom i korisnom aparatu, i da će im u profesionalnom smislu zaista puno značiti.\nPrema najavama donatora iz Australije, ovo neće biti jedina pomoć za niški Klinički centar.\nOdeljenju grudne hirurgije gravitira celokupno stanovništvo jugoistočne Srbije. Nažalost, broj kancerogenih obolenja pluća je u našoj zemlji u porastu, pa je, prema rečima nadležnih, ovakva akcija od izuzetne važnosti.\nI Srbija sprovodi Program za podsticaj darovitosti (VIDEO)\nRigorozne kontrole vozača


Ministar državne uprave i lokalne samouprave Branko Ružić u Kruševcu otvorio Jedinstveno upravno mesto | RTK\nMinistar državne uprave i lokalne samouprave Branko Ružić u Kruševcu otvorio Jedinstveno upravno mesto\nMinistar za državnu upravu i lokalnu samoupravu Vlade Republike Srbije i gradonačelnica Kruševca Jasmina Palurović svečano su otvorili Jedinstveno upravno mesto u Gradskoj upravi, u kancelariji 31, na kome će građani Kruševca na 7 šaltera u 5 objedinjenih procedura, obaviti upravne poslove u najkraćem roku i na najefikasniji način.\nGrad Kruševac je jedan od 20 srpskih gradova, koji će na Jedinstvenom upravnom mestu, koje su svečano otvorili ministar za državnu upravu i lokalnu samoupravu Branko Ružić i gradonačelnik Kruševca Jasmina Palurović – u kancelariji 31 Gradske uprave – moći da građanima pruži upravne usluge na najefikasniji, najjeftiniji i najbrži način.\nRadi se o pilot projektu koji Ministarstvo sprovodi od 2018. godine, za šta je opredeljeno 118 miliona dinara, a Jedinstveno upravno mesto u Kruševcu potpomognuto je sa 5,5 miliona dinara, rekao je ministar Ružić na konferenciji za novinare.\nMinistar Ružić zahvalio se Gradu Kruševcu i gradonačelnici na uspešnoj saradnji, osvedočenoj realizacijom projekata – adaptacije tavanskog prostora u objkektu Turističke organizacije, adaptaciji dela Hale sportova, a ove godine se očekuje realizacija projekta Sportsko-rekreativnog parka „Bagdalino“, na Bagdali.\nGradonačelnica Jasmina Palurović rekla je da Grad pruža podršku građanima u rešavanju problema i da će ubuduće – podnošenjem zahteva na jednom mestu – ostvariti svoja prava i uštedeti vreme i najavila nastavak angažovane projektne aktivnosti Grada u saradnji sa svim ministarstvima i Vladom Republike Srbije.\nInače, na danas otvorenom Jedinstvenom upravnom mestu nalaze se 2 šaltera matične službe, šalter za urbanizam, komunalnu miliciju, mesto za prijavu zahteva i inspekcijske službe, a u blizini je pošta, kako bi građani uštedeli vreme i u što kraćem roku završili sve poslove.\nDogađaju u Gradskoj upravi prisustvovali su saradnici gradonačelnice Kruševca, u skladu sa preporučenim merama zaštite od koronavirusa.\nPrethodno : Donacija „Henkela“ i Fondacije „Novak Đoković“ kruševačkoj Opštoj bolnici\nSledeće : Najveću štetu u jučerašnjem nevremenu pretrpeli delovi Kruševca, Aleksandrovac, Brus i neka sela u podnožju Jastrepca


RTCG - Radio Televizija Crne Gore - Nacionalni javni servis :: Region :: Deportovali porodicu iz BiH zbog zlostavljanja ćerke\n24. 10. 2020. 18:36 >> 18:37 5\nTUKLI JE ZBOG MOMKA SRBINA\nDeportovali porodicu iz BiH zbog zlostavljanja ćerke\nFrancuska je protjerala porodicu iz Bosne i Hercegovine, nakon što je ćerku pretukla i obrijala joj kosu jer je izrazila željela da se uda za Srbina, saopštilo je francusko Ministarstvo unutrašnjih poslova, prenio je Rojters.\n"Porodica koja je kukavički napala svoju ćerku i nećaku, tukla je i na silu joj obrijala glavu jer se zaljubila u čoveka druge vjere, jutros je proterana", naveo je francuski ministar unutrašnjih poslova Žerar Darmanen na Tviteru.\nMinistarstvo je navelo da je pet članova porodice djevojčice u istočnom gradu Bezansonu jutros, 24. oktobra, deportovano u Sarajevo.\nU saopštenju se dodaje da će se o maloljetnoj djevojci brinuti socijalne službe i ona će, kada bude punoljetna, steći pravo boravka u Francuskoj.\nFrancuski mediji su u avgustu izvijestili da je porodica pretukla 17-ogodišnju djevojku, muslimanku iz BiH, te da su je ošišali do glave, jer je željela da se uda za 20-ogodišnjeg Srbina.


Bizaran potez premijera: Ako želite da pitate... (VIDEO)\nBizaran potez premijera: Ako želite da pitate… (VIDEO)\nPremijer Tajlanda Prajut Čan-oča na konferenciji za novinare učinio je bizarnu stvar o kojoj izveštavaju mediji širom sveta.\nTajlandski premijer novinarima predstavlja kartonsku lutku kojoj mogu da postavljaju pitanja (Foto: Skrinšot AFP TV)\nTajlandski premijer izašao je pred novinare i rekao: „Ukoliko želite da postavljate politička pitanja, pitajte ovog čoveka“, a onda je rukom pokazao na kartonsku lutku koja prikazuje njega u prirodnoj veličini. Kada su lutku premijera postavili pred mikrofon, Prajut Čan-oča je mahnuo prisutnima i napustio konferenciju.\nPojedini novinari fotografisali su se sa „premijerom od kartona“.\nKako prenose svetski mediji, kartonska lutka premijera napravljena je povodom Dana dece na Tajlandu, a sada je iskorišćena kako bi premijer izbegao „nezgodna“ novinarska pitanja.\nNevladina organizacija „Hjuman rajts voč“ oštro je reagavala nakon ovog poteza tajlandskog premijera navodeći da je „ovo deo duge liste bizarnih poteza i maltretiranja novinara“.\nPrema navodima AP, Prajut je ranije bacio koru banane na novinare i pretio im, što se, navodno, ispostavilo da je bila neslana šala.\nTajland: Britanski novinar uhapšen zbog pancira\nKada Gašić više neće biti ministar?\nVučić i Tramp: Netrpeljivost prema medijima i podrugljivo odbacivanje drugačijeg mišljenja\nPonižavanje novinara Tajland\n← Trampu dodeljena „nagrada“ za napade na medije\nVučić se sastaje sa misijom EFN →


GRAĐANI SRBIJE KOJI BORAVE U GRČKOJ SU BEZBEDNI - Jefimija TV, Kruševac\nGRAĐANI SRBIJE KOJI BORAVE U GRČKOJ SU BEZBEDNI\nU požarima u Grčkoj nema povređenih ni nestalih srpskih državljana, rekao je ambasador Srbije u Atini Dušan Spasojević i istakao da je u mestu Lutraki, gde ima srpskih turista, situacija mirna. Ambasador Dušan Spasojević je u izjavi za Radio-televiziju Srbije rekao da nema razloga za paniku.\n“Mi smo danas u ambasadi okupili i turističke vodiče i predstavnike agencija koji vode srpske turiste u mesto Lutraki, gde se proširila vest da je vanredna situacija. Situacija je mirna, razgovarali smo sa lokalnom policijom, tako da nema razloga za brigu”, istakao je Spasojević. Spasojević je rekao i da je ambasada naše zemlje u stalnom kontaktu sa lokalnim organima i policijom na lokalnom i centralnom nivou.\nU mestima gde je požar izbio, prema rečima ambasadora, bilo je dvoje srpskih državljana koji nisu povređeni, a kojima je u požaru izgoreo automobil.\nNaveo je da je, prema najnovijim podacima grčkih vlasti, 81 osoba stradala u požaru, a strahuje se i da je taj broj veći.\nSpasojević je rekao i da je požar lokalizovan, da ne postoji više direktna pretnja na mestima na kojima je požar izbio. “Situacija je na svu sreću bolja, vetar, koji je bio glavni uzrok toga da se požar veoma brzo raširio i doveo do tragedije, sada više ne duva”, objasnio je ambasador. Dodao je da je Grčkoj sada prioritet traganje za nestalim licima, jer je u pitanju veliki broj osoba, ali i poginulih.\nTakođe, ukazuje da je važna i pomoć za oko 1.200 ljudi koji su ostali bez svojih domova i koji su praktično na ulici. “Mi smo se grčkoj vladi obratili sa ponudom da Srbija pomogne u svemu što im je neophodno. Još uvek očekujemo konkretan odgovor i mislim da ćemo brzo znati kako možemo da pomognemo”, naveo je Spasojević.\nPrethodno: JAVNA ČESMA POSTAVLJENA U DVORIŠTU OSNOVNE ŠKOLE\nSledeće: U NOVOJ ŠKOLSKOJ GODINI – ČETIRI RASPUSTA ZA ĐAKE


Predsednik Vučić sa decom iz dijaspore | Управа за сарадњу с дијаспором и Србима у региону\nHome>>>Aktuelno>>>Predsednik Vučić sa decom iz dijaspore\nPredsednik Vučić sa decom iz dijaspore\n24. maj 2019.\tAktuelno, Matica, Насловна @lat, Новости @lat 47 Views\nDeca srpskog porekla iz dijaspore posetila su zgradu Predsedništva Srbije, gde ih je ugostio predsednik Aleksandar Vučić uz poruku da budu najbolji ambasadori srpskog naroda i države i da uvek imaju na umu da je Srbija njihova otadžbina i da čuvaju srpski jezik i kulturu.\nNakon obraćanja, deca su iskoristila priliku da sa predsednikom Vučićem naprave i nekoliko „selfija“.\nDodao je da mu je drago što su srpska deca iz različitih delova sveta i regiona došla da posete Beograd, te podsetio da danas prvi put slavimo Dan slovenske pismenosti u našoj zemlji.\n„Zamolio bih posebno vas koji živite van granica Srbije da čuvate svoj srpski jezik, da ga ne samo dobro naučite, već koristite srpsko ćirilično pismo, da brinete o svojoj Srbiji i gledate da se u svoju zemlju vratite. Domaćine bih zamolio da učite mnogo toga od svojih gostiju, ali i da sklopite trajna prijateljstva, da ih pozivate da uvek dolaze kod vas, da pokažete ne samo Beograd“, rekao je on.\n„Ovo je vaša kuća, Predsedništvo je vaš dom. Još malo kada porastete, a i već danas, da budete najbolji ambasadori srpskog naroda i srpske države, a mi ćemo da se borimo kada postanemo malo bogatiji i uspešniji da se vratite u otadzbinu, da svojoj zemlji i svom narodu date ono najbolje što ste mogli da naučite. Želeo bih da zavolite Srbiju, da znate da je to vaša otadzbina, čuvate srpsku kulturu, a mi ćemo u tome koliko možemo pomoći“, naglasio je Vučić.\nI ove godine manifestacija se održava pod pokroviteljstvom predsednika Srbije, a u organizaciji grada Beograda i Ministarstva spoljnih poslova – Uprave za saradnju s dijasporom i Srbima u regionu, uz podršku Ministarstva kulture.\nPrevious Obeležеno 22 godine Zajedničkog veća opština Vukovara\nNext Uručene nagrade učesnicima na konkursu „Moja olovka piše ćirilicom“ u Banjaluci


Temperature u plusu pogoduju stočarima (SRB) – PoljoMagazin\nTemperature u plusu pogoduju stočarima (SRB)\nZa razliku od prošle zime, kada je Stara planina gotovo dva meseca bila pod dubokim snegom i sa danonoćnim temperaturama ispod nule, situacija je ove godine – bar kada pitate stočare – potpuno drugačija i naročito pogoduje onima koji zbog sušnog leta ili iz nekih drugih razloga nisu mogli da pripreme dovoljno sena. Topli dani sa mnogo sunca im omogućavaju da tokom dana na po nekoliko sati puštaju stoku na ispašu, pa tako štede na hrani i spokojnije čekaju proleće.\n– Lanjske zime stoka iz obora nije puštana gotovo dva meseca, jer je zima bila sve “okovala”. Pritom, najniže temperature su bile baš u sezoni jagnjenja, pa niko nije smeo da rizikuje… Tokom prošlog januara, zbog snega do kolena, mnogi su jedva pratili staze kako bi stigli do udaljenih pojata i štala. Tada je hrana išla “kao alva”, a sada je sve drugačije i već oko 10 sati, kada sunce sa pašnjaka “skine” inje, stoka može da izađe na livade i napase se suve trave. To znači da štedimo seno, a za prihranu koristimo kukuruz ili žito. Sve u svemu, deo skromnih zaliha će preteći za sledeću godinu, pod uslovom da je seno lepo spakovano i pokriveno, ili balirano. Ako nije, zahvati ga plesan i više nije za upotrebu – objašnjavaju Ljubomir Kostadinović i Svetomir Stojanović iz srednjovisočkog sela Pokrevenik.\nTokom toplih dana, kada dnevne temperature premaše desetak stepeni, ovce manje jedu, a odgovara im i izlazak na svež vazduh – posebno ako zimuju u niskim i zagušljivim štalama.Još veće uštede, saznajemo, postižu se kod koza koje ovde nazivaju i sirotinjskim kravama. Kako kažu ovdašnji ljudi, ove životinje po čitav dan mogu da brste po obližnjim grabovim šumama koje su kao stvorene za njih, pa otuda u svakom staroplaninskom stadu poslednjih godina ima i po nekoliko koza. Jer, prohtevi su im znatno skromniji, a daju više mleka, pa ima i domaćina koji su se odlučili samo za njihov uzgoj – pronašavši računicu u plasmanu i preradi kozjeg mleka.\nKategorija: Stočarstvo Tagovi: stočarstvo, vesti, visoke temperature


November 25, 2020 – Radio KFOR Srpski\nNewsBy Radio K4 Srpski November 25, 2020\n“16 dana aktivizma protiv rodno zasnovanog nasilja” međunarodna je kampanja koja se održava svake godine, počevši od 25. novembra kada se obeležava Međunarodni dan borbe protiv nasilja nad ženama, i završava 10. decembra, kada se obeležava Međunarodni dan ljudskih prava. Ovu kampanju koriste pojedinci i grupe širom sveta kao organizacijsku strategiju za uklanjanje nasilja nad…\nBele i narandžaste brošure, simboli borbe protiv nasilja nad ženama\nPovodom Međunarodnog dana borbe protiv nasilja nad ženama pokrenuta je kampanja „16 dana aktivizma“ protiv rodno zasnovanog nasilja, koja će trajati do 10. decembra. Ova kampanja ima za cilj prestanak nasilja nad devojkama i ženama, a kao podrška istoj osoblje kancelarije UNOPS (Kancelarija Ujedinjenih nacija za projektne usluge) u Prištini, 16 dana zaredom nosiće brošure,…\nSa početkom zimskog perioda, moramo biti oprezniji tokom vožnje, s obzirom na to da uslovi na putevima neće biti optimalni za vožnju. Najnoviji podaci koje smo dobili od kosovske policije pokazuju koliko je važno poštovati saobraćajne znake. Više detalja o nezgodama izazvanim neopreznom vožnjom dao nam je portparol kosovske policije, Daut Hodža, koji je za…\nKancelarija međunarodne organizacija Save the Children na Kosovu, nastavlja sa podrškom deci sa smetnjama u razvoju, deci iz romskih, aškalijskih i egipćanskih zajednica, kao i deci iz socijalno ugroženih zajednica. Uz finansijsku podršku Švedske agencije za međunarodnu saradnju (SIDA), ova organizacija je podelila 151 higijenski i edukativni paket. Na taj način su podržali 89 dece…


Srpsko izdanje knjige pokretača Zakona Magnitski - Radio Sto Plus\nSrpsko izdanje knjige pokretača Zakona Magnitski\nU Skupštini grada Beograda predstavljeno je srpsko izdanje knjige „Freezing Order“ Bila Braudera, biznismena i inicijatora donošenja „Zakona Magnitski“ u SAD i drugim državama, saopštio je danas izdavač, beogradski Međunarodni institut za bezbednost. Srpsko izdanje knjige nosi naziv „Nalog za zamrzavanje – Pobediti zlo“,...\nU Skupštini grada Beograda predstavljeno je srpsko izdanje knjige „Freezing Order“ Bila Braudera, biznismena i inicijatora donošenja „Zakona Magnitski“ u SAD i drugim državama, saopštio je danas izdavač, beogradski Međunarodni institut za bezbednost.\nSrpsko izdanje knjige nosi naziv „Nalog za zamrzavanje – Pobediti zlo“, i govori o borbi autora protiv režima Vladimira Putina dok je vodio akciju za usvajanje „Zakona Magnitski“, najpre u SAD, a potom i širom sveta“, saopšteno je.\nNa promociji je putem video veze učestvovao i autor knjige Bil Brauder koji je rekao da je posle ubistva njegovog moskovskog saradnika Sergeja Magnitskog uložio sve svoje vreme i svoju energiju da budu kažnjeni svi oni ljudi koji su učestvovali u tom ubistvu.\n„Srbija je na raskrsnici, treba da donese odluku o Putinu i Rusiji i verujem da će Srbija doneti takvu odluku da se svrsta uz civilizovani svet, gde vlada demokratija i poštuju se ljudska prava. Najbolji dokaz za to biće kada bude usvojila Zakon Magnitski“, rekao je Brauder.\nDžon Sajfer, jedan od pisaca predgovora za srpskog izdanje, rekao je da su Rusi govorili Ukrajincima da su braća, ali „kada su odbili da kleknu pred Kremljom, oni su postali nacisti, koje treba uništiti“.\n„Živeo sam i radio i u Srbiji i u Rusiji. Koliko god da delite slovensko nasleđe, mogu da vam kažem da su ove dve kulture veoma različite. Rusija pod Vladimirom Putinom je mračno mesto“, rekao je na promociji knjige Džon Sajfer, koji je radio za CIA 28 godina, a sada je saradnik Atlantskog saveta. Tokom 1990-tih i od 2000. živeo je u Beogradu.\nAutor drugog predgovora, Džordž Bazbi, koji je 30 godina radio za britansko Ministarstvo spoljnih poslova i početkom 1990-tih godina bio stacioniran u Beogradu, rekao je da knjiga govori i o „neuspehu ljudskog projekta, projekta preoblikovanja Rusije kao države kojom upravljaju ljudi u ime ljudi“.\n„Iz mog prilično dugog iskustva života i proučavanja Srbije, ne sumnjam gde će se ogromna većina Srba opredeliti. Strastvena vera u pravdu i fer plej i odlučnost da se odupre spoljnim pritiscima su kamen temeljac srpskog karaktera. Kao što je to učinio 1914. godine, kao što je to učinio 1941. godine i, zaista, kao i 1999. godine, srpski narod će se zalagati za prava male države protiv pretnji veće i moćnije države. Oni će se zalagati za vladavinu prava i prava čovečanstva i zato će Srbija vremenom, kada uđe u EU, jačati, a ne razvodnjavati vrednosti Evropske unije“, rekao je Bazbi.\nUrednik knjige i profesor na beogradskom Fakultetu bezbednosti Zoran Dragišić rekao je da je autor Bil Brauder „prošao mukotrpan put na kome su stradali mnogi njegovi saradnici da bi pokazao i dokazao kakvo zlo i opasnost po sve ljudske vrednosti predstavlja Vladimir Putin i njegov zločinački režim“.\n„Ova knjiga se može čitati i kao upozorenje koje je čovečanstvu upućivao Bil Brauder mnogo pre nego što je većini postalo jasno sa kakvim zlom se suočava savremena civilizacija. Do 24. februara ove godine mnogi su mislili da preteruje, sada je svima jasno u šta zlo može da evoluira ako mu se na vreme ne stane na put. To se čovečanstvu više puta u istoriji dogodilo“, rekao je Dragišić.\nProfesor na beogradskom Pravnom fakultetu Stevan Lilić predstavio je model srpskog „Zakona Magnitski“, koji je kao šef pravnog tima Međunarodnog instituta za bezbednost izradio pod nazivom „Zakon o restriktivnim merama zbog teških povreda ljudskih prava“.\nOn je rekao da „Magnitski zakonodavstvo“, kao i ustavni sud i zaštitnik građana predstavljaju „monumentalne institucije savremene pravne civilizacije kojima se obuzdava politička svemoć, ograničava birokratska samovolja i efikasno sprečava globalna koruptivna aktivnost“.\nNavodeći da je ovo zakonodavstvo već usvojeno u više od 30 država i na nivou međunarodnih organizacija, među kojima i u SAD, Velikoj Britaniji, baltičkim državama i na nivou EU i Saveta Evrope, Lilić je istakao da za razliku od tradicionalnih političkih sankcija prema nekoj državi koje neselektivno pogađaju celokupno stanovništvo, pravni akti poznati kao Magnitski zakoni, imaju za cilj izricanje ličnih i imovinskih sankcija stranim državljanima koji su neposredno ili posredno odgovorni za najteže povrede ljudskih prava i korupciju.\n„Veoma je oportuno da i Srbija raspolaže zakonskim instrumentom po modelu evropskog Magnitski zakonodavstva. Time bi Srbija kao kandidat za članstvo u EU, mogla stranim državama da uvede sankcije, međutim, ne kao političke kazne celoj zemlji, već kao pravedne individualne sankcije usmerene prema počiniocima koruptivnih aktivnosti povezanih sa teškim povredama ljudskih prava učinjene državi članici Ujedinjenih nacija“, rekao je Lilić.


Vreme 1149 - Medicina: Inovacije za 2013.\nInovacije za 2013.\nJanuar je počeo dobrom vešću iz oblasti medicine – da su naučnici iz japanskog istraživačkog centra za alergiju i imunologiju "Riken" otkrili lek za rak. Lek koji će se uspešno izboriti s bilo kojom vrstom kancera, kako je objašnjeno, su specijalne imunološke ćelije, odnosno T-limfociti, koje bi trebalo da se direktno ubrizgaju u telo obolelog pacijenta. Očekuje se da će ova terapija zaživeti "u veoma bliskoj budućnosti", a kako stvari stoje, ova godina bi mogla da donese još neke dragocene medicinske inovacije.\nKlivlend klinika za inovacije u Ohaju krajem svake godine pravi procenu koje će inovacije obeležiti zdravstvenu negu naredne godine. Na spisku za 2013. su, između ostalog, tehnologija za dijagnozu bakterijskih oboljenja, skeniranje kojim se otkriva rak kože, ugrađivanje aparata protiv migrene i laserska operacija sočiva koja traje jednu femtosekundu, a kao jedan od najvećih pomaka najavljuje se povećanje procenta uspešnih transplantacija plućnih krila.\nAko se pretpostavke obistine, rešenje protiv migrene uskoro bi mogao da bude neuro-modulator koji bi, po komandi, stimulisao ganglije nervnih ćelija iza lica. Kada bi se jednom postavio na mesto u pacijentovoj glavi (ugradnja traje oko 45 minuta, pristupa se iznad desni i završava pri kraju usana), pacijent bi mogao da ga aktivira čim migrena postane problem.\nKatarakta bi mogla da bude rešena za milioniti deo milijarditog dela sekunde, zahvaljujući femtosekundskim laserima koji omogućavaju proceduru bez upotrebe skalpela i bez pravljenja rezova – tako što se napravi kružna rupa u kapsuli sočiva, rascepi sočivo na delove i potom omekša i degradira katarakta.\nZa detaljniji prikaz dojke, uz postojeću, mogla bi da se praktikuje i "3D mamografija", koja omogućava da se primete male kancerogene kvržice skrivene u okolnim tkivima, a uz pomoć ručnog aparata za otkrivanje melanoma, dermatolog će moći da pristupi pacijentu bez biopsije i potencijalnog straha i brige koja ona može da izazove.\nKrajem 2011, Klivlend klinika je objavila listu top10 predviđenih inovacija za 2012. godinu. Prvi na toj listi je minimalan zahvat kojim se pogađa nervni završetak bubrega kako bi se regulisao hronično visok krvni pritisak koji više ne reaguje na tretmane lekovima.\nNekoliko kompanija razvija uređaje u okviru te tehnologije. Kris Koburn, izvršni direktor Klivlend klinike za inovacije, tvrdi da može da se kladi na to da predviđeni pomak u medicini tek što se nije dogodio.\nU Todorovom Društvu\nVaspitavanje bez batina


MUP Srbije otkrio Internet pedofila\nMUP Srbije otkrio Internet pedofila – Personal magazin\nMinistarstvo unutrašnjih poslova Vlade Republike Srbije saopštilo je da su policijski službenici Službe za borbu protiv organizovanog kriminala (SBPOK) – Odeljenja za borbu protiv visokotehnološkog kriminala – sprovođenjem svojih redovnih…\nMinistarstvo unutrašnjih poslova Vlade Republike Srbije saopštilo je da su policijski službenici Službe za borbu protiv organizovanog kriminala (SBPOK) – Odeljenja za borbu protiv visokotehnološkog kriminala – sprovođenjem svojih redovnih aktivnosti došli do podataka o mreži internet pedofila koja je svoje aktivnosti obavljala u dužem periodu.\nU saopštenju se navodi da su pripadnici MUP-a uspeli da identifikuju jednog od najaktivnijih članova ove grupe.\nPrema saznanjima policijskih službenika SBPOK-a, radilo se o Robertu Kevinu Karlinu, s prebivalištem u američkoj saveznoj državi Nju Džersi.\nDaljim radom otkriveno je da je Karlino svoje aktivnosti obavljao u okviru nekoliko pedofilskih grupa i da je, pored toga, imao nekoliko registrovanih lažnih naloga elektronske pošte i naloga u tzv. sobama za četovanje, u kojima se predstavljao kao 13-godišnja devojčica, odnosno kao ženska osoba i majka starosti od oko 25 godina.\nPripadnici Ministarstva takođe su otkrili da je Karlino, inače sveštenik u gradu Malaga, Nju Džersi, imao i zaduženje da vodi tzv. Dečju crkvu, što je podrazumevalo svakodnevni rad s malom decom.\nAmerički pravosudni organi prihvatili su operativni policijski materijal MUP-a Vlade Republike Srbije i 18. februara ove godine započeli sopstvenu istragu.\nPrema navodima elektronskog novinskog izdanja “The Gloucester County Times”, američki FBI je 27. marta, na osnovu podataka dobijenih od MUP-a Srbije, uhapsio Roberta Kevina Karlina.\nPrilikom pretresa njegove kuće pronađen je pedofilski materijal na čije je postojanje ukazivalo naše Ministarstvo, kao i određeni broj drugih dokaza.\nKarlino, inače oženjen i otac maloletnog deteta, priznao je tokom saslušanja sve navode iz optužbe.\nPored posedovanja i razmene pedofilskog materijala, Karlino je priznao i da se lažno predstavljao i izjavio da je to učinio kako bi lakše dolazio do ovakvih sadržaja.\nPrema njegovim rečima, sve ovo je učinio jer je postao zavistan od gledanja dečje pornografije.\nMUP Srbije otkrio Internet pedofila was last modified: April 2nd, 2009 by Redakcija\nHP Data Centar rešenja\nFujitsu Technology Solutions će pogoniti transformaciju globalnog poslovanja kompanije Fujitsu


ponedjeljak, 11 Novembar 2013 22:28\nOpćinski odbor SBB BiH je u okviru svojih redovnih aktivnosti donirao još jedan od ukupno četiri kamiona pijeska džematu Lokvine Luke u mjesnoj zajednici Lokvine na području općine Zenica. Donirani građevinski materijal će biti upotrijebljen za završetak izgradnje i uređenje zemljišta oko nove džamije u ovom džematu.\nutorak, 05 Novembar 2013 14:40\nDanas je na skromnoj svečanosti, koja je održana u press salonu stadiona na Kamberovića polju, uručena donacija od strane Foruma žena Saveza za bolju budućnost (SBB) Zenica za ženski nogometni klub Čelik iz Zenice.\nsubota, 05 Oktobar 2013 00:02\nSBB: Doniran inkubator bolnici\nOpćinski odbor SBB BiH Zenica uručio je Inkubator u vrijednosti od 80.000 KM Kantonalnoj bolnici u Zenici. Ova donacija Neonatalnom odjeljenju bolnice je jedna u nizu koje su realizovane u posljednjih nekoliko dana. Do sada je Kantonalnoj bolnici donirano 350 kompleta uniformi, za doktore i sestre u ukupnoj vrijednosti od 5.000 KM.


Vlada Arhiva - Far\nPočetnaPosts Tagged "Vlada"\nVlada Srbije donela je na svojoj jučerašnjoj sednici odluku o proglašenju elementarne nepogode u dvadeset opština na teritoriji Republike, u kojima su usled obilnih kiša i padavina, stradali brojni objekti i infrastruktura. Stanje elementarne nepogode proglašeno je u opštinama: Niš, Leskovac, Pirot, Vranje, Bujanovac, Žitorađa, Doljevac,\nU Srbiji 49 preminulih, novozaražene još 4.932 osobe\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 15.765 osoba, od kojih je 4.932 nalaza pozitivno na koronavirus. U poslednja 24 sata bitku sa koronavirusom izgubilo je 49 pacijenata. U saopštenju se kaže da je broj smrtnih slučajeva od\nU Srbiji 48 preminulih, novozaraženo još 5.679 osoba\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 16.886 osoba, od kojih je 5.679 nalaza pozitivno na koronavirus. U poslednja 24 sata bitku sa koronavirusom izgubilo je 48 pacijenata. U saopštenju se kaže da je broj smrtnih slučajeva od\nNa konferenciji za medije Kriznog štaba saopšteno je da su od poslednjeg izveštaja testirani uzorci 12.947 osoba, od kojih je 2.282 nalaza pozitivno na koronavirus. U poslednja 24 sata preminulo je deset pacijenata. Članica Kriznog štaba Darija Kisić Tepavčević navodi da je broj smrtnih slučajeva od\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 10.962 osobe, od kojih je 1.878 nalaza pozitivno na koronavirus. U poslednja 24 sata preminulo je čak jedanaest pacijenata. U saopštenju se navodi da je broj smrtnih slučajeva od početka epidemije\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 9.457 osoba, od kojih su 1.384 nalaza pozitivna. U poslednja 24 sata preminulo je šest pacijenata. U saopštenju se navodi da je broj smrtnih slučajeva od početka epidemije 809, a procenat\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 9.430 osoba, od kojih su 1.053 nalaza pozitivna na koronavirus, kao i da je u poslednja 24 sata preminulo još pet pacijenata. U saopštenju se kaže da je ukupan broj smrtnih


Kljajić: U Briselu ćemo tražiti zatvaranje „Bire“ i „Mirala“ - Antimigrant\nOperativni štab za pitanje migracija u BiH danas je održao sastanak u Sarajevu, potvrdio je za „Avaz“ Nermin Kljajić, ministar unutrašnjih poslova USK.\nNa sastanku su usaglašavani stavovi uoči sutrašnjeg odlaska delegacije BiH u Brisel. Delegaciju će, osim Kljajića, činiti ministar sigurnosti BiH Dragan Mektić, direktor Granične policije Zoran Galić, direktor Službe za poslove sa strancima Slobodan Ujić, te premijer Unsko-sanskog kantona Mustafa Ružnić, policijski komesar Mujo Koričić i gradonačelnik Bihaća Šuhret Fazlić.\nNaša jasna poruka je, a na što nas obavezuju i zaključci Skupštine Unsko-sanskog kantona i Gradskog vijeća Bihać, da migrantski centri „Bira“ i “Miral“ ne mogu ostati u središtu Bihaća odnosno Velike Kladuše i ono za što smo mi voljni da se provede jeste da se napravi jedan centar van urbanog područja grada. To je naš stav. Ne bježimo od mogućnosti da to bude jedan centar, ali isključivo van grada i da se u njega izmjeste migranti iz sadašnjih prihvatnih centara i oni se moraju zatvoriti – kazao je Kljajić.\nNa konstataciju da je Evropska komisija ranije najavila da neće finansirati smještaj migranata na lokaciji Vučjak, Kljajić kaže da su oni spremni da izmjeste migrante i na neku drugu lokaciju.\nAli sve dok Gradsko vijeće Bihać ne stavi raniju odluku o izmještanju migranata s Vučjaka van snage, ona je za nas važeća. Mi ćemo u Briselu zatražiti koji su kriteriji i lokacije za njih prihvatljive. Jer Evropska komisija za sada govori šta je za njih neprihvatljivo, a ne izjašnjava se koji su to njihovi kriteriji. Ono što je za nas prihvatljivo jeste da to ne mora biti Vučjak, ali mora biti lokacija van grada – ponovio je Kljajić.\nNa pitanje znači li izgradnja migrantskog centra u Bihaću to da će taj dio BiH postati najveća migrantska baza u Evropi, Kljajić kaže da takve tvrdnje zasigurno imaju uporište u podatku o broju migranata koji su do sada ušli u BiH, ali da se on nada da ipak svi oni koji žele dalje u Evropu, da se neće duže zadržavati na području Unsko-sanskog kantona. Ne, kako kaže Kljajić, zbog toga što tamošnje institucije i građani nisu humani i čovjekoljubivi, nego zbog toga što je sav teret migrantske krize i svega onog što ona nosi sa sobom, uključujući sigurnosne izazove, prebačen na USK.\nA mi zaista nemamo kapacitete sve to sami iznijeti iako svi skupa dajemo maksim da se što bezbolnije, i po građane i po migrante, izborimo s ovom situacijom s kojom se suočavamo već duže vrijeme. Zato ćemo mi insistirati i na sastanku u Briselu da migranti budu ravnomjerno raspoređeni na teritoriji čitave BiH i mi nismo zato da migrantski centri budu samo na području USK da drugi dijelovi BiH ne podijele ovaj teret – istakao je on.\nKada su u pitanju nelegalni ulasci migranata na istočnim granicama BiH, na tom pitanju će se, kaže Kljajić, posebno insistirati sa zvaničnicima u Briselu, ali će biti tematizirano i pitanje nelegalnog vraćanja migranata iz Hrvatske mimo prijelaza BiH.\nTagsBrisel migranti Nermin Kljajić USK\nIslamska zajednica bošnjačkim parama hrani migrantske okupatore\nTrojica migranata u Čapljini naručili piće i umjesto da plate izvadili nož i prijetili radniku kafića


Četiri miliona za seoski put od 2,4 kilometra! | Banja Luka 24 sata\nHome BiH Četiri miliona za seoski put od 2,4 kilometra!\nNovi ugovor sa „Mrkonjićputevima“ potpisan je 4. jula, a „put od posebnog značaja“ kroz opštinu sa tek 79 stanovnika trebalo bi da bude završen za 180 dana. To podrazumijeva izgradnju dionice Potoci-Muselinovac, ali i postavljanje saobraćajne signalizacije. Tek nakon što se novi milioni odliju, sve će biti pokriveno upotrebnom dozvolom.\n„Mrkonjićputevi“ Mladena Milanovića Kaje završiće gradnju posljednja 2,4 kilometra lokalne ceste do Muselinovca, kroz Istočni Drvar. Prema ugovoru koji su ovoj firmi dodijelili „Putevi RS“, to će koštati 3,9 miliona KM. Kako je za prvih 14,2 kilometra od Vučije Poljane do Potoka, prije pet godina Kajinom „MG Mindu“ i laktaškoj „Niskogradnji“ Ljubomira Ćubića, dato 12,7 miliona KM, jasno je da će ovo biti jedna od najskupljih cesta u RS.\nDetaljnije, javno preduzeće će za svaki kilometar puta kroz opštinu sa najmanje stanovnika u BiH izdvojiti po milion KM. Za 16,6 kilometara – 16,6 miliona KM! Ova izdvajanja aminovala je Vlada RS, a novac je ulagan sa računa posebnih namjena.\nNovi ugovor sa Kajinim „Mrkonjićputevima“, čija je ponuda bila i jedina pristigla na ovaj milionski težak tender, potpisan je 4. jula, a „put od posebnog značaja“ kroz opštinu sa tek 79 stanovnika trebalo bi da bude završen za 180 dana. To podrazumijeva izgradnju dionice Potoci-Muselinovac, ali i postavljanje saobraćajne signalizacije. Tek nakon što se novi milioni odliju, sve će biti pokriveno upotrebnom dozvolom.\nDa se odavno znalo kome su namijenjeni milioni KM podsjećaju i u udruženju građana „Tender“, napominjući da su dijelovi u tenderskoj dokumentaciji jasno nagovještavali ime Mladena Milanovića Kaje.\n„Na primjer, iako to nije mimo važećih propisa, bilo je propisano da asfaltna baza bude najdalje 70 kilometara, a zna se da bazu na toj kilometraži ima firma Mladena Milanovića Kaje. Takođe, njegova firma ‘MG Mind’ je radila i na prvoj dionici puta pa nije bilo sumnje da će ovaj posao ponovo dobiti on“, kaže za Žurnal Igor Vukajlović iz ovog udruženja.\nKako se odlijevaju milioni\nJavna nabavka raspisana prije pet godina podrazumijevala je rekonstrukciju, modernizaciju i izgradnju dionice Vučija Poljana – Jelovac–Oštro Bognjo– raskršće Potoci u dužini od 14.221 metar. Ugovor od 12,7 miliona KM, potpisan 18. marta 2013. godine, podrazumijevao je zemljane radove do nivoa asfalta.\n“Radovi na prvoj dionici Vučja Poljana-Potoci podrazumjevali su probijanje nove trase puta i dovođenje do nivoa asfalta, što je i urađeno, a preostalo je da se uradi saobraćajna signalizacija. U skladu sa izvedenim radovima na terenu isplaćena su finansijska sredstva, koja ne prelaze ugovoreni iznos”, naveli su početkom godine u „Putevima RS“.\nMeđutim, tenderska kilometraža očito nije bila u saglasnosti sa onom iz “Puteva RS”. Tek nekoliko godina star milionski posao precizirao je gorepomenutu izgradnju 14,2 kilometra puta, a onda su joj “Putevi” dodali još 600 metara.\n“Saobraćajna signalizacija i oprema puta (odbojne ograde i zaštitne mreže) biće postavljena na čitavoj dionici od 17,2 kilometra”, isticao je Nešić uz zaključak da će samo ovo koštati oko 1,35 miliona KM.\n„Predračunska vrijednost za saobraćajnu signalizaciju po projektu iznosi oko 1,35 miliona KM i kalkulisana je na osnovu projektantskih cijena, a podrazumijeva ugradnju 312 saobraćajnih znakova sa temeljima i stubovima, ugradnju 14 metara kvadratnih tabli sa temeljima i stubovima, izradu 2.760 metara kavadratnih oznaka na kolovozu, ugradnju 10.652 metara zaštitne odbojne ograde radi sprječavanja izlijetanja vozila sa kolovoza, ugradnju 16.830 metara kvadratnih zaštitne mreže radi sprječavanja odrona materijala sa kosina i ugradnju 2.933 smjerokazna stubića“, pohvalio se tada.\nMeđutim, stručnjaci iz ove oblasti su ga i tada demantovali – 312 znakova, 14 metara kvadratnih tabli i 2.760 metara kvadratnih oznaka na kolovozu ne košta više od 200.000 KM i to kada se u obzir uzmu maksimalne cijene.\nDa li su Milanović i Ćubić na prvim kilometrima pali ili su kako-tako opravdali milione KM – niko ne zna. Kontrolu je radila firma „Putevi i ulice“ iz Banjaluke, ali izvještaj je završio na stolu Nenada Nešića.


Sutra sednica Kriznog štaba - tema škole i ugostiteljski objekti - Ozon Media\nVeći je problem sa zatvaranjem škola i vrtića, rekao je Kon za TV Pink i naglasio da gde postoji bilo kakva respiratorna infekcija decu ne treba slati u kolektive.\nKon je ukazao da je potrebna nekakva vrsta solidarnosti sa lekarima u crvenoj zoni, ukazujući da je Srbija u situaciji da „joj umiru ljudi, kad se vidi izlaz iz situacije“.\nMi u medicinskom delu razmišljamo o situaciji u zdravstvenom sistemu, rekao je Kon i naglasio da i ovo što je popušteno su nužne korekcije i da je pronađen balans.\nBez obzira što smo dobri u vakcinaciji, opet to nije dovoljno naglašeno, dodao je on i naveo primer Izraela koji u ovom trenutku zatvara svoje kovid centre, a otvara ekonomiju.\nSledeća sednica Kriznog štaba za borbu protiv korona virusa biće održana u sredu\nZmajevci – Najbolji Među Ekolozima


PočetnaVestiMobileMobilni telefoniTelefon koji spaja audiofile, gejmere i filmofile\n13.05.2022 17:41 | 0 Mobile\nMotorola u saopštenju navodi da ovaj telefon ima najnapredniji ekran koji je g serija videla, a kao bonus su tu stereo zvučnici da Dolby Atmos podrškom i trostrukim sistemom kamera. Sve to je podržano baterijom koja se brine da imate dovoljno autonomije za sve svoje poslove.\nVeliki, 6,6-inčni Full HD+ pOLED displej je novina za g seriju i pravo osveženje, jer donosi znatno bolji prikaz, sa dubokim crnim i 10-bitnom paletom boja. Naravno, Night Mode se stara da vaše oči budu zaštićene dok uveče gledate filmove i serije na ekranu. Ekran poseduje osvežavanje od 120 Hz, što znači fluidniji prikaz za svakodnevne poslove.\nDolby Atmos kombinuje stereo zvučnike kako biste mogli da iskusite širi raspon i oštrinu zvuka, što je posebno bitno za muziku i filmove. Baterija od 5.000mAh pruža sate i sate korišćenja, a u slučaju da vam ipak ponestane snage, brzo TurboPower 30W punjenje vam pomaže da bateriju vrlo brzo vratite u zeleno.\nTrostruki sistem kamera\nMoto g82 dolazi sa optički stabilizovanom 50MP glavnom kamerom koja koristi Quad Pixel tehnologiju, dok se širokougaona kamera od 8MP ponaša i kao senzor dubine za dve jedinstvene perspektive. Tu je i zasebna 2MP Macro vision kamerom za slikanje najsitnijih detalja, dok je na prednjoj strani smeštena 16MP selfi kamera sa DualCapture modom koji korisnicima dozvoljava da u isto vreme snimaju prednjom i zadnjim kamerama.\nNajnoviji softver i najbolja bezbednost\nKao što smo navikli, Motorola g82 5G uključuje čistu verziju Android 12 operativnog sistema, koji donosi još ličnije, bezbednije i lakše korišćenje telefona. Uz podešavanja privatnosti, korisnici jasno vide koje aplikacije su pristupale lokaciji uređaja, kameri ili mikrofonu, čineći davanje dozvola još lakšim.\nTelefon je opremljen i ThinkShield for mobile platformom, koja nudi nekoliko slojeva zaštite kako bi svi podaci na uređaju bili maksimalno zaštićeni i bezbedni.\nA za gejmere, uz novi Android operativni sistem, čekanje na preuzimanje igrica sada je stvar prošlosti.\nUz MyUx, korisnici dobijaju još veću kontrolu nad uređajem, bilo da je u pitanju prilagođavanje podešavanja za zabavu, menjanje boja i fontova ili korišćenje Gestures funkcije za lakšu svakodnevnu interakciju sa telefonom.\nKada stiže i koliko košta\nMotorola g82 5G u verziji sa 6GB RAM i 128GB skladišne memorije će u Srbiji biti dostupna krajem maja po ceni od 39.990 dinara.


SportDC - Vesti - Ostalo BiH - Laktaši uz Kamp Partizana\nČetvrtak, 13.08.2020 14:23\n08.08.2019 Gavro Vujanović\nLaktaši uz Kamp Partizana\nMilenko Petrović i Ranko Karapetrović\nOpština Laktaši će, uz opštinu Prnjavor i Vladu Republike Srpske, tačnije Ministarstvo porodice, omladine i sporta podržati treću po redu kamp Fudbalskog kluba Partizan koji će se održati na igralištu Mladosti u Glamočanima od 18. do 24. avgusta.\nOvo je zaključak prijema koji je načelnik Opštine Laktaši Ranko Karapetrović upriličio direktoru Škole fudbala Mladost iz Glamočani, koja je tehnički organizator kampa beogradskih crno-belih.\n-Ovo je sjajna manifestacija koja već treću godinu okiplja najmlađe učesnike, a deca su naša budućnost, tako da će naša Opština pomoći u organizaciji ovog kampa i dati podršku, kako Mladosti, tako i Partizanu. Izuzetna nam je čast što će Opština Laktaši biti domaćin jednog ovako značajnog skupa – rekao je Ranko Karapetrović.\nMinulog vikenda na stadionu drugoligaša Sloge u Trnu održan je turnir prijatelja na kojem je nastupio beogradski Partizan sa dve selekcije, baš kao i Mladost iz Kotor Varoša, OFK Spartak 2013 i prnjavorski Ljubić.\n-Ovim putem želimo da se zahvalimo Opštini Laktaši i načelniku Karapetroviću koji je prepoznao značaj kampa FK Partizan i dao nam, kao i svake godine, podršku. Ujedno se zahvaljujem i načelniku Opštine Prnjavor Darku Tomašu, kao i Sonji Davidović, ministrici porodice, omladine i sporta, koji će biti na otvaranju kampa 18. avgusta – rekao je Milenko Petrović.


PODRŠKA IZ MATICE: Ministar u vladi srbije, dr Nenad Popović, gost Ugljevika | Novosti.rs\nOn je nakon sastanka koji je imao sa predsednikom SDS Mirkom Šarovićem i načelnikom Ugljevika Vasilijem Perićem, rekao da je ova opština primer dobro organizovane lokalne zajednice.\n- Došao sam da posetim opštinu u čiji stanovnici imaju najveći lični dohodak u Republici Srpskoj i da razgovaram o novim pravcima razvoja najrazvijenije opštine u RS - kazao je Popović.\nMinistar Popović je istakao da su iformacione tehnologije izuzetno važan potencijal za Republiku Srpsku i najavio realizaciju jednog projekta u toj oblasti u Ugljeviku.\n- Ugljevik mora da imati inovacioni start-ap centar ili tehno park. Republika Srbija i moje ministarstvo su spremni da pomognu i sredstvima preko sporazuma koje su potpisale Srbija i Replika Srspska, ali i sadržajem, mentorstvom, kao i stručnim znanjem naših profesora - naveo je Popović.\nOvaj projekat u Ugljeviku biti realizovan u narednih šest meseci.\nVasilije Perić, načelnik Ugljevika, je rekao da je sastanak bio izuzetno uspešan.\n- Dogovorili smo se da u narednom periodu radimo na osnovanju inovativnog start-ap centra u Ugleviku i saznali mnogo toga o potencijalima pravcima razvoja u oblasti inovacionih tehnologija - naveo je Perić.\nPerić je je istakao da bi realizacija ovakvog projekta doprinela ostanku mladih i obrazovanih ljudi u Ugljeviku.\n- Puno je mladih ljudi koji imaju mnogo više znanja nego što mi to osećamo i ovaj projekat će im pružiti priliku da ostanu i rade na našim prostorima - kazao je Perić.\nPredsednik SDS Mirko Šarović je izrazio uverenje da će rezultati ovog sastanka biti veoma brzo vidljivi.\n- Nadamo se da bi se sve ono što ministar Popović radi u Srbiju moglo u određenoj meri preneti u Republici Srpskoj. Napredak koji je Srbija napravila u sektoru informacionih i digitalnih tehnologija je fenomenalan i verujem da je Ugljevik, kao najuspješnija opština u RS, pravo mesto za realizaciju ovih projekata - kazao je Šarović.\nUgljevik Vasilije Perić Nenad Popović Mirko Šarović\nPOTPISAN UGOVOR O ZAKUPU HALE U POSLOVNOJ ZONI DRAGALOVC: Opština Stanari privlači investitore\n09. 11. 2020. u 16:11\nSVIMA OBEĆANE PARE: Bijeljinski agrarni fond baš "odrešio kesu"\nAGRARNI fond Grada Bijeljina je isplatio sve podsticaje planirane u 2020. godini, u iznosu od 1.033.000 KM, i u narednih godinu će ući bez dugovanja poljoprivrednim proizvođačima – istakao je Zlatan Lazarević, direktor Fonda.


Kraj iluzije: EU nemoćna da ugasi požar u svojoj kući — a kako će na Balkanu - Sputnjik Srbija\n21:08 13 April 2021\n08:43 03.10.2017 (osveženo 22:46 03.10.2017) Preuzmite kraći link\nSigurnost koja EU propagira zemljama koje pretenduju da postanu njene članice, a među njima je i Srbija, daleko je od onoga što EU može u praksi i za to postoje brojni primeri.\nSkoro pa 20 godina u Srbiji se u jednom delu naše javnosti kao mantra ponavlja da put u EU nema alternativu. U toj milion puta ponovljenoj poruci kaže se da će ulazak Srbije rešiti pitanje sukoba Albanaca i Srba, izbrisati „granicu“ između Kosova i tako anulirati na neki način „otimanja“ Kosova. I ne samo to. Pod skutima EU Srbija je sigurna od mogućih novih sukoba na Balkanu, daljih kidanja njene teritorije, a ubeđivali su nas da se ni Jugoslavija ne bi raspala da smo odmah ušli u „evropsku porodicu“. Sve to su bila samo neka od obećanja kojima nam je EU mahala pred nosem, već godinama.\nRezultati referenduma o nezavisnosti u španskoj pokrajini Kataloniji, jasno su pokazali da EU ne može da utiče na teške sporove i nacionalne odluke unutar država-članica. Dakle, ne može da spreči da dođe do promena granica ni unutar EU, isto kao što nije mogla da spreči ni izlazak Velike Britanije iz njenog članstva. Sukob pre svega sa Mađarskom zbog migrantske krize, ali i sukobi sa drugim članicama na svetlo dana su izneli da u EU zajednička, usklađena, spoljna politika, doneta na nivou Brisela, ipak nije „sveto pismo“ za sve njene članice.\nI u sporu između Slovenije i Hrvatske, najmlađe članice EU, u vezi sa granicama u Piranskom zalivu, Brisel je ostao nem, iako je Ljubljana očekivala da se EU umeša i faktički „naredi“ Zagrebu da poštuje odluku Arbitražnog suda, donetu u korist Slovenije.\nDakle, da li nam EU sve vreme nudi samo iluziju o raju koji nas čeka?\nDejan Mirović, profesor međunarodnog prava sa Univerziteta u Kosovskoj Mitrovici, objašnjava da je veliki raskorak između jake propagande iz EU, koja je u Srbiji vrlo agresivna, i stanja u praksi.\n„To se u prostom žargonu kaže da nije reč o propagandi nego o lažima. EU to radi da bi ubedila elite i stanovništvo u državama poput Srbije da treba da rasprodaju svoje resurse, ’uprljaju‘ svoj suverenitet, kao što je kod nas Kosovo i Metohija, koje uzgred budi rečeno obuhvata veću teritoriju u Srbiji od teritorije koju Katalonija obuhvata u Španiji. Evropska unija i evropske integracije, i demokratija dva su odvojena pojma, a oni nas ubeđuju da je demokratija sinonim za EU što nije tačno“, uverava nas Mirović.\nNaš sagovornik napominje da sve to, ipak, nije ništa novo i da je to slična propaganda koje su imale sve velike imperije u prošlosti. Ono što ga, međutim, rastužuje je činjenica da je naša elita ubeđena da je u EU sve crno-belo, što je prema njemu vređanje zdravog razuma.\nSpoljno politički analitičar Dragan Đukanović iz Centra za spoljnu politiku sa druge strane smatra da stvari ne možemo tako da pojednostavimo, zbog svega što se dešava unutar EU. Takođe naglašava da EK nije priznala rezultate katalonskog referenduma, što je značajno.\n„Evropska unija radi na višestranoj normalizaciji odnosa na Zapadnom Balkanu i to su neka opšta načela na kojima ona počiva. Što se tiče separatizma toga ima i u Evropi ne samo na Zapadnom Balkanu, ali to su stvari u koje EU nema konkretne ingerencije da se meša“, navodi Đukanović.\nBojan Milisavljević, profesor međunarodnog prava na Fakultetu političkih nauka, napominje da se stvari menjaju, ali dodaje da je jasno da se proces proširenja stavlja u drugi plan kad god EU ima unutrašnje probleme.\n„U našem kontekstu ovo znači da se mi udaljavamo od prijema, jer EU gleda prvo da reši problem u svom dvorištu, pa tek onda da razmišlja o proširenju. To nama ne ide na ruku, ako govorimo o ulasku u EU danas“, komentariše Milisavljević.\nOn kaže da ako govorimo o nekoj Uniji u budućnosti, nama je ostavljena mogućnost da se građani o tome izjasne na referendumu, kao što je to uradila Norveška, koja je dva puta odlučila da ne ulazi u EU. Milisavljević takođe podseća da je kod nas odluka najviših državnih organa još na snazi, a to je da se ide ka EU, tako da dokle god je tako, to je naš put. Naš sagovornik takođe napominje da ćemo ako dođe do promene onda govoriti o nečemu drugom.\nProfesor Mirović, međutim, sa druge strane podseća da je većina građana protiv ulaska u EU i zato ne veruje da će EU uopšte dozvoliti Srbiji da ima referendum na kojem će se građani izjasniti da li su za ulazak ili protiv ulaska u EU.\nBrnabićeva: Ako bude primorana, Srbija će birati EU, a ne Rusiju\nSrbija poručila EU: Nećemo da budemo guske u magli, dajte tačan datum ulaska u Uniju\nSrbija u EU, laži, Srbija


Činimo sve da suzbijemo korupciju u Kosovskoj policijskoj službi\nIako će do odredjivanja konačnog statusa Kosova komesar policije u pokrajini ostati neko iz redova medjunarodne zajednice, pukovnik Seremet Ahmeti podvlači da su sva ovlašćenja sada u rukama lokalne policije, a snage preusmerene ka punoj zaštiti gradjana.\nAhmeti: Do sada smo snage usmerili na stabilizaciju stanja na Kosovu u cilju bolje bezbednosti i slobode kretanja gradjana kao i suzbijanje organizovanog kriminala i korupcije. Prema podacima koje prati naša služba, mogu vam reći da je stanje bolje i da KPS sa KFOR-om čini sve da stanje bude stabilno pogotovu sada kada se rešava finalni status Kosova.\nOsvrćući se na etnički motivisane incidente, pukovnik Seremet Ahmeti kaže da su poslednji statistički podaci ohrabrujući, te da je sprečavanje medjuetničkog nasilja prioritet ove službe.\nAhmeti: U zadnje vreme ti incidenti su mnogo manji i apsolutno je opao taj procenat napada koji je nažalost nakon rata bio dosta veliki, i to je znak da se stabilizuju medjuetnički odnosi na Kosovu i da se odnosi poboljšavaju.\nPo mišljenju pukovnika Ahmetija, opšta stopa kriminaliteta na Kosovu je u opadanju ali je na ovoj službi zadatak da uloži još više napora na tom polju.\nAhmeti: Kriminal je opao izmedju 15 i 30% što predstavlja rezultat naših akcija, saradnje gradjana i podrške medjunarodnih i lokalnih institucija našim aktivnostima.\nBorba protiv korupcije nije samo posao za koji se zauzima kosovska vlada već je to prioritet i kosovske policije, poručuje zamenik komesara i zaključuje:\nAhmeti: Činimo sve da suzbijemo korupciju u Kosovskoj policijskoj službi ali i u svim ostalim segmentima društva. Ja podržavam akciju vlade i premijera koji čini sve da suzbije kriminal a mi ćemo učiniti sve da počinioce takvih dela izvedemo pred pravosudne organe vlasti.


Ovo su najčešći i najplaćeniji onlajn poslovi tokom korone u Srbiji | SEEbiz.eu\nObjavljeno: 20.09.2020 / 09:20\nI dok je satnica za predavača engleskog uglavnom oko deset dolara, bez obzira koliko hiljada kilometara deli učitelja i učenika, a dnevnice za pojedine poslove od 20 do 40 evra, zarade programera su u domenu nagađanja, uz neoborivu pretpostavku da su - najviše.\nDok su neki “na poslu kod kuće” prinudno, drugi su uveliko radno angažovani na ovaj način, nevezano za koronavirus.\n“Poslodavci za rad od kuće uglavnom traže predavače stranih jezika, radnike u kol centru, kao i prodavce određenih proizvoda koji mogu da rade samostalno. Zadruge za prodavce nude minimalnu platu od 58.000 u pojedinim oglasima, a za ostale poslove nude se dnevnice od 20 do 40 evra”, kaže Avramović za Nova.rs.\n“Sve ostale zarade su u nivou prošle godine”, kaže osnivač sajta Klik do posla.\nU “Poslovima Infostud” ističu da je ova godina, upravo zbog pandemije koronavirusa – drugačija od ostalih. Ovaj sajt beleži povećanje broja oglasa koje poslodavci daju za slobodno nazvano – “hibridne pozicije”, koje mogu da se podjednako dobro rade i iz kancelarije, i od kuće.\nMiloš Turinski, pr menadžer sajta “Poslovi Infostud” za Nova.rs ističe da poslodavci traže radnike najviše za upravljanje projektima (projekt menadžment), zatim za učenje stranih jezika, ali i kol centre i generalno – IT sferu poslovanja.\n“Beležimo povećanje broja oglasa za te, da ih tako nazovem ‘hibridne pozicije’, zbog situacije u kojoj se nalazimo. To su uvek kancelarijski poslovi koji mogu da se rade od kuće, ali to ne znači nužno da se zaposleni, prođe ova situacija, neće vratiti u sedište firme”, navodi Turinski za Nova.rs.\n“IT oblast je ona koja nudi i van pandemije najviše mogućnosti za zapošljavanje. Kod predavača stranih jezika traži se uglavnom učenje engleskog jezika za decu u Japanu ili Kini. To nije po principu platforme gde vi kao fizičko lice konkurišete na određenu poziciju, već konkurišete kod poslodavca”, objašnjava Turinski.\n“Kada je reč o predavačima engleskog jezika, na primer, satnica zna da bude oko 10 dolara. Najviše su plaćeni IT poslovi. Najtraženiji su senior programeri, koji su samim tim i najplaćeniji – plate su im više nego u Srbiji, a za koliko tačno – možemo samo da nagađamo”, zaključuje Turinski.\n“Dve trećine gig radnika u Srbiji radi poslove iz ove dve oblasti, što predstavlja veliki potencijal Srbije u izgradnji ekonomije zasnovane na znanju. U odnosu na globalne trendove Srbija beleži procentualno veću zastupljenost gig radnika u oblasti kreativnih usluga i multimedija sa dve petine u odnosu na jednu trećinu učešća gig radnika globalno”, navodi se u istraživanju Centra.\n“Ono što možemo da kažemo na osnovu drugih relevatnih izvora, kao što je OLI Index je da je Srbija u celom ovom periodu zadržala svoje mesto na globalnoj mapi platformskog rada i da se nalazi na 11. mestu po broju radnika aktivnih na platformama, koje su obuhvaćene merenjem OLI Index a to su Fiverr, Freelancer, Guru, i PeoplePerHour”, ističe Jakobi.\n“Ovakav trend je drugačiji od ‘normalnih godina’ kada tražnja za gig radnicima i obim njihovog posla raste od februara do maja, a zatim pada tokom leta i ponovo raste od septembra do božićnih praznika”, kaže Jakobi.\n“Ono što je karakteristično za ovu godinu, a što znamo iz izveštaja ovih platformi jeste da su mnoge strane kompanije ‘premestile’ svoje radnike na platforme jer im je tako bilo jednostavnije da organizuju posao, što je uticalo i na priliv novih gig radnika na platforme”, navodi sagovornica Nova.rs.\n“Ukratko može se reći da je u periodu korone porastao i broj radnika preko platformi i broj projekata koji se nude preko platformi a takođe je došlo i do prekompozicije u tražnji za veštinama jer su najtraženiji bili IT radnici. Imajući u vidu da su u strukturi radne snage na platformama najzastupljeniji radnici iz oblasti kreativnih usluga i multimedije, možemo da zaključimo da nisu svi gig radnici jednako pogođeni”, zaključuje Tanja Jakobi.\n“Iako je pad u Srbiji usled pandemije umereniji u odnosu na globalni prosek, sezonski obrazac ovog tipa rada u kome on redovno, već godinama raste u prolećnim mesecima, ove godine je (po prvi put) izostao. Tako, kada se u obzir uzme i taj neostvareni sezonski rast, onda pad od 5,6 odsto otkriva samo deo priče i očekivano pokazuje da je i ovo tržište rada osetljivo na globalne izazove kao što je ovaj sa kojim se suočavamo”, ističe se u analizi.\n“Time je smanjen jaz između prosečnih cena radnog sata u Srbiji u odnosu na globalni prosek, koji je iznosio 21 dolar. Iako je i dalje uočljiva značajna razlika između polova u zaradi, ona je u martu i aprilu znatno umanjena pošto žene u najnovijem merenju ostvaruju 83 odsto cene radnog sata muškaraca (prema 79,1 odsto prosečne zarade muškaraca u januaru-febuaru).\nTime se Srbija, praktično, gotovo izjednačila sa globalnim prosekom prema kome gig radnice prosečno zarađuju 84 odsto zarade gig radnika”, ističe se u analizi Centra za istraživanje javnih politika.\nTagovi: onlajn poslovi, Igor Avramović, Tanja Jakobi, Klik do posla, Miloš Turinski, Poslovi Infostud, IT sektor, srpski IT sektor, prevodioci, programeri


Novosadski hirurg: Ništa ne verujem Kriznom štabu Ane Brnabić i Zlatibora Lončara | Luftika\nZahtev da se formira novi krizni štab za borbu protiv epidemije virusa korona nema smisla, smatra novosadski hirurg Miroslav Ilić, zaposlen na Institutu za kardiovaskularne bolesti u Sremskoj Kamenici.\n– Ko da ga formira, ministar koga ne priznajem, predsednica Vlade u odlasku? Lekari koji su potpisali peticiju ili zahtev za novi Krizni štab treba da formiraju nezavisni Krizni štab – kaže za “Danas” Ilić.\nOn napominje da, koliko mu je poznato, nikome od lekara u Novom Sadu nije ponuđeno da potpiše taj zahtev, ali da je spreman da stavi svoj potpis iako smatra da treba postupiti drukčije.\n– Mi, lekari i drugo medicinsko osoblje, treba da se organizujemo kao esnaf, jer ne verujemo više sadašnjem štabu. Sindikat lekara i svi sindikati u zdravstvu Srbije treba da formiraju novi, nezavisni Krizni štab. Jer, više niko ne veruje Brnabićki i Lončaru, oni će opet staviti nekog svog. Taj nezavisni krizni štab će upozoriti i Evropu, i vlast i građane Srbije šta su najbolji koraci u ovim momentima – kaže Ilić.\nOn zamera sadašnjem kriznom štabu što je estradni i politički instruisan i kaže da im niko više ne veruje zato što su lagali ljude.”\nNovi krizni štab bi, prema njegovom mišljenju, trebalo prvo da traži uvid u spiskove stvarno bolesnih, da obiđe bolnice iz kojih stižu informacije da nemaju ljudi čime da rade, da formira inspekcije koje će utvrditi ko koliko sati radi na nedozvoljeni način, da snimi šta je potrebno i uputi Evropskoj uniji istinske potrebe za materijalom.\nI treće, da o svemu tome obavesti građane i upozori ih o merama zaštite i kako da ih se pridržavaju.\nIlić podseća na veliki zastoj u laboratoriji “Vatreno oko” i da su se zagubili brisevi i dodaje da smo došli u situaciju da ni zdravstveni radnici više ne veruju testovima.\nOn pita odakle su ti testovi i ko ih je kupio, ali i zašto privatnici ne mogu da rade PCR testove, zašto privatne ambulante ne mogu da budu laboratorije i kovid ambulante.\nPodsetimo da su pojedini članovi vladinog kriznog štaba komentarisali otvoreno pismo u kojem se traži njihova smena.\nZamenica direktora Instituta “Batut” Darija Kisić Tepavčević rekla je da je upitna kompetentnost lekara potpisnika pisma, dok je epidemiolog Predrag Kon rekao da poštuje svoje kolege, ali da oni nemaju sve neophodne informacije.\nTakođe, ovo otvoreno pismo su komentarisali i ministar zdravlja Zlatibor Lončar i predsednik Srbije Aleksandar Vučić.\nLončar je istakao da to nije reakcija struke, već politička, a da su članovi vladinog Kriznog štaba ono najbolje što Srbija ima. Vučić je ocenio peticiju kao “iživljavanje nad najboljim lekarima u Srbiji”.\nInače, ovo otvoreno pismo je do jutros potpisalo više od 1.200 medicinara.\nRazvojni put dr Kisić: Od apsolutnog poverenja do kontroverzne tragikomičarke\noznakekoronavirus krizni stab miroslav ilić


Uprava za logistiku (J-4) | Vojska Srbije\nUprava za logistiku (J-4) je intervidovska organizacijska jedinica Generalštaba namenjena za planiranje, organizaciju i realizaciju logističke podrške Vojske Srbije, komandovanje potčinjenim jedinicama i izgradnju njihove operativne sposobnosti.\nCentar za koordinaciju kretanja i transporta\nUpravi za logistiku (J-4) su neposredno potčinjeni Centralna logistička baza i Centar za koordinaciju kretanja i transporta.\nNačelnik Uprave za logistiku (J-4) je brigadni general Srđan Petković.\nUprava za logistiku (J-4) je nadležna za:\nPlaniranje i organizovanje sistema logističke podrške Vojske Srbije;\nPravovremeno i neprekidno snabdevanje Vojske Srbije materijalnim sredstvima neophodnim za izvršenje misija i zadataka;\nPlaniranje, organizovanje i kontrolu održavanja tehničkih sredstava u Vojsci Srbije;\nPlaniranje, organizacija i kontrolu saobraćaja i transporta u Vojsci Srbije;\nPlaniranje, organizovanje i kontrolu delatnosti opšte logistike u Vojsci Srbije;\nObezbeđenje adekvatnih uslova za život i rad ljudstva, smeštaj tehnike i materijalnih sredstava i izgradnju specifičnih vojnih objekata za realizaciju misija i zadataka Vojske Srbije.\nTradicije Uprave za logistiku (J-4)\nUspostavljanjem funkcionalne organizacije Ministarstva odbrane i Vojske Srbije 2005. godine, formirana je Uprava za logistiku Generalštaba Vojske Srbije. Tada su, iz dva entiteta u Ministarstvu odbrane i Vojsci Srbije i Crne Gore — Sektora za vojnoprivrednu delatnost Ministarstva odbrane i Sektora za logistiku Generalštaba, formirana tri entiteta na strategijskom i operativnom nivou organizacije logistike Ministarstva odbrane i Vojske Srbije. To su bili Sektor za materijalne resurse Ministarstva odbrane, Uprava za logistiku (G-4) Generalštaba Vojske Srbije i Crne Gore i Komanda logistike.\nUprava za logistiku (G-4) ustrojena je kroz unutrašnje organizacione celine, odeljenja i samostalne odseke kojima su dodeljene nadležnosti svake od pojedinačnih logističkih funkcija.\nSa promenom naziva unutrašnjih organizacionih celina Generalštaba Vojske Srbije, 2007. godine, Uprava za logistiku dobija oznaku J-4 umesto G-4. Na ovaj način se afirmiše združeni operativni koncept kao osnovni način ostvarivanja misija i zadataka Vojske Srbije.\nAdresa: Gardijska 9, 11 000 Beograd\nTelefon: +381 (0) 11 2064-100\nTelefaks: +381 (0) 11 3006-259\nNačelnik Uprave za logistiku (J-4)


Plata prosvjetarima najkasnije sjutra – Mladi Nikšića\nZaposleni u prosvjeti ni juče nijesu primili platu za februar, koja je trebalo da bude uvećana 5,5 procenata. Iz resora Predraga Boškovića kazali su juče Dnevnim novinama daje razlog kašnjenja plata prosvjetarima “novi obračun” i da će zaposleni u prosvjeti plate za februar primiti danas, najkasnije sjutra.\n“Obračun zarada, u skladu sa novim Granskim kolektivnim ugovorom, zaposlenih u obrazovno-vaspitnim ustanovama danas će biti dostavljen Ministarstvu finansija, nakon čea će se izvršiti isplata zarada” saopštila je PR služba Ministarstva prosvjete.\nKako su objasnili, zbog odredbe o povećanju zarada novog Granskog kolektivnog ugovora bilo je potrebno uraditi i novi obračun koji je ujedno i razlog kašnjenja isplata plata.\n“Novi Granski kolektivni ugovor koji je stupio na snagu 17. februara propisuje uvećanje zarada zaposlenima u obrazovno vaspitnim institucijama. Isplatom februarske zarade pitanje kašnjenja će biti riješeno”, saopšteno je iz Ministarstva prosvjete.\nPredsjednik sindikata prosvjete pri Uniji slobodnih sindikata Zvonko Pavićević, koji je sa ministrima Radojem Žugićem i Predragom Boškovićem sjedio za pregovaračkim stolom potvrdio je za DN da je razlog kašnjenja “novi obračun”.\nNaime, Ministartstvo finansija je stopiralo isplatu zarada za februar sa dogovorenim uvećanjem od 5,5 odsto i školama u petak sugerisalo da naprave novi obračun s tim da, kako je kazao, pola plate obračunaju po starom, a drugu polovinu sa uvećanjem.\n“Kolektivni ugovor je potpisan 16. februara, pa će povišica biti uračunata od 17. februara, kada je i stupio na snagu novi Granski kolektivni ugovor, a ne na cijelu platu” rekao je Pavićević.\nKašnjenje zarada izazvalo je, kako je Pavićević rekao, ogorčenje i nezadovoljstvo prosvjetara.\n“Jedino sa čime smo do sada bili zadovoljni je redovnost plate, a sada sa ovim simboličniom povećanjem i to hoće da nam uzmu. Prosvjetni radnici su nezadovoljni i ogorčeni kašnjenjem februarskih primanja”, kazao je Pavićević.\nDemokrate u Nikšiću: Samostalno na izbore


Iz Fonda za zaštitu okoliša FBiH u posljednje tri godine za okoliš u ZDK izdvojeno 13,6 miliona KM – Energetika.ba\nIz Fonda za zaštitu okoliša FBiH u posljednje tri godine za okoliš u ZDK izdvojeno 13,6 miliona KM\nDirektor Fonda za zaštitu okoliša FBiH Fuad Čibukčić boravio je danas u Zenici, gdje se sastao s Fahrudinom Brkićem, ministrom za prostorno uređenje,\nDirektor Fonda za zaštitu okoliša FBiH Fuad Čibukčić boravio je danas u Zenici, gdje se sastao s Fahrudinom Brkićem, ministrom za prostorno uređenje, promet i komunikacije i zaštitu okoline ZDK. Tom prilikom novinarima su predstavili stepen realizacije projekata koji se finansiraju iz namjenskih sredstava za zaštitu okoliša u ZDK i planove za naredni period.\nKako je rekao Brkić, u posljednje tri godine ZDK je od Fonda za zaštitu okoliša FBiH dobio ukupno 13,6 miliona KM. Taj novac se u iznosu od 70 posto dalje dijeli općinama, a 30 posto ministarstvo realizira kroz svoje projekte.\n– Od tog iznosa direktno smo općinama prebacili devet miliona KM. Težište naših projekata i javnih poziva bilo je na zbrinjavanju otpada – rekao je Brkić.\nPrema riječima Čibukčića, od 2011. godine do danas iz Fonda prema ZDK transferirano je ukupno 25 miliona KM.\n– Otkad sam na čelu Fonda, u ZDK je transferirano 10 miliona KM, skoro polovina od osnivanja. Ono čemu ćemo ubuduće posvetiti pažnju jesu projekti i planovi smanjenja emisije štetnih plinova. U ovom trenutku mogu primijetiti da postoje napori kad je u pitanju kompanija „ArcelorMittal“, u kojoj je 2017. godine ugrađen hibridni filter te da su se obavezali da će do kraja 2019. godine uložiti 9,6 miliona KM na saniranje ispusta crvenog dima i svi čekamo formiranje joint venture kompanije – rekao je Čibukčić.\nTokom jučerašnje posjete Zenici Čibukčić i Brkić posjetili su i Centar za monitoring okoliša na Institutu „Kemal Kapetanović“, kao i regionalnu deponiju Mošćanica.


Vlada od SB i MMF-a obezbijedila 124 miliona dolara garancija i podrške za MIDAS | Analitika - Informativni Portal\nVlada od SB i MMF-a obezbijedila 124 miliona dolara garancija i podrške za MIDAS\nCrnogorska Vlada napravila je značajan napredak u poboljšanju fiskalne pozicije i jačanju finansijske stabilnosti, koji se reflektuju kroz rekordan rast ekonomije i poboljšanje makroekonomskih izgleda, saopštio je potpredsjednik Svjetske banke - SB za Evropu i centralnu Aziju, Siril Muler.\nObjavljeno: 16. 10. 2017 - 17:23 Promjenite veličinu teksta: A A A\n- Na sastanku crnogorske delegacije sa predstavnicima SB i Međunarodnog monetarnog fonda - MMF, u okviru godišnjih sastanaka tih finansijskih institucija u Vašingtonu, ocijenjeno je i da je finansijska stabilnost unaprijeđena i podržana kroz jačanje bilansa stanja, oporavak kreditiranja i značajan pad nekvalitetnih kredita. Takođe je ocijenjeno i da je bankarski sektor, sa koeficijentima likvidnosti i solventnosti značajno iznad zakonski propisanog minimuma, kao i snažnim rastom kreditne aktivnosti, stabilan, solventan i visokolikvidan - navodi se u zajedničkom saopštenju Ministarstva finansija i Centralne banke Crne Gore - CBCG.\nCrnogorsku delegaciju činili su ministar finansija Darko Radunović, guverner CBCG Radoje Žugić i viceguverner za finansijsku stabilnost i platni sistem Nikola Fabris. Oni su prvog dana godišnjih sastanaka, koji su za vikend održani u Vašingtonu, razgovarali sa Mulerom, zatim direktoricom SB za jugoistočnu Evropu, Lindom van Gelder i šefom misije MMF-a za Crnu Goru, Martinom Petrijem.\n- Na sastanku sa Mulerom i Van Gelder razgovarano je o ohrabrujućim i kredibilnim rezultatima Fiskalne strategije, ali i o finansijskom sistemu, koji je ocijenjen kao relativno stabilan i siguran. Zaključeno je da zabilježeni pomaci u ekonomskoj politici stvaraju preduslove za efikasno upravljanje dugom, dok efikasno implementirana Fiskalna strategija obezbjeđuje održivost javnog duga u srednjem roku - dodaje se u saopštenju.\nPredstavnici SB su pohvalili značajan napredak Crne Gore u ispunjavanju prioritetnih aktivnosti za dobijanje podrške te finansijske institucije, u vidu garancije od 90 miliona američkih dolara, što bi doprinijelo povoljnijem pristupu internacionalnim tržištima kapitala, kao i stabilizaciji javnog duga.\n- Realna su očekivanja da će taj aranžman biti zaključen do kraja godine. Na sastanku sa Mulerom podržana je i ideja dodatnog finansiranja izuzetno uspješnog projekta MIDAS, u preliminarnom iznosu od oko 34 miliona američkih dolara, čime bi se obezbjedilo dalje pružanje podrške razvoju poljoprivrednih kapaciteta i jačanju sistema bezbjednosti hrane - navodi se u saopštenju.\nČlanovi crnogorske delegacije su na sastanku sa Petrijem razgovarali o snažnom rastu u prvoj polovini ove godine i pozitivnim efektima mjera usvojenih u okviru Sanacionog plana i Fiskalne strategije.\n- Crnogorska delegacija zahvalila je timu MMF-a na podršci i kvalitetnim preporukama, koje su bile osnov za formiranje kredibilnog plana fiskalne konsolidacije, kao i za unaprijeđenje finansijske politike. Oni su naglasili posvećenost Crne Gore nastavku sprovođenja mjera, koje će doprinijeti preokretu trenda javnog duga u srednjem roku. Sa MMF-om je ugovorena i tehnička pomoć za nastavak implementacije srednjoročne strategije upravljanja dugom. Petri je potvrdio da je postignut značajan napredak u implementaciji preporuka FSAP misije, odnosno programa procjene finansijske stabilnosti MMF-a i SB iz prošle godine - naglašava se u saopštenju.\nNa sastanku su razmijenjena i mišljenja o planu budžeta za narednu godinu, kao i o modalitetima smanjenja sive ekonomije kroz digitalnu fiskalizaciju.